KIRKENYT PADESØ SOGN. Forår på Padesø Kirkegård. 13. årgang Foråret 2011 Nr. 2 - PDF Gratis download\nDownload "KIRKENYT PADESØ SOGN. Forår på Padesø Kirkegård. 13. årgang Foråret 2011 Nr. 2"\nBertha Lotte Holmberg\n1 KIRKENYT PADESØ SOGN 13. årgang Foråret 2011 Nr. 2 Forår på Padesø Kirkegård\n2 PRÆSTEN Padesø Sogn praktiske oplysninger Som omtalt i sidste nummer af kirkebladet er Padesø Kirkedistrikt blevet omdannet til et selvstændigt sogn som følge af en lovændring, der omdanner alle kirkedistrikter til sogne. Det har en række praktiske konsekvenser: Kirkelige handlinger Beboere i Padesø Sogn er nu stillet som alle andre beboere i et sogn. Det vil sige, at man har ret til kirkelige handlinger dåb, konfirmation, bryllup og begravelse i det sogn, man bor i. Dog har man også ret til kirkelige handlinger i et sogn, man har særlig tilknytning til: det kan f.eks. være i et sogn, hvor man er døbt, konfirmeret, gift eller har et gravsted på kirkegården. Beboere i Padesø Sogn vil endvidere have særlig tilknytning til det sogn, de boede i, før kirkedi - striktet blev omdannet til sogn. Konfirmander Ang. kommende konfirmander, så forventer vi, at de som hidtil kan blive konfirmeret sammen med deres klassekammerater der, hvor de har gået til konfirmationsforberedelse. Men der er selvfølgelig også mulighed for at vælge at blive konfirmeret i Padesø Kirke. Registrering Beboere i Padesø Sogn skal henvende sig til sognepræsten i Padesø (undertegnede), når det drejer sig om: anmeldelse af fødsel/faderskab, anmeldelse af dødsfald/begravelse, anmodning om navneændring, ny dåbsattester m.m. Her vil man så opdage, at man, når det drejer sig om registrering, bor i Padesø Sogn, Nordfyns Kommune også selvom man bor i Middelfart eller Assens kommuner. Det virker i allerhøjeste grad ulogisk og forkert men det kan ikke være anderledes, lyder det fra de ansvarlige i Kirkeministeriet. Sognebåndsløsning Efter omdannelsen til sogn er det nu muligt at løse sognebånd både til og fra Padesø Sogn. Mette Lise Bjerregård Sognepræst i Padesø Padesø Kirke har et lille krucifiks, som hænger ved siden af prædikestolen. Det har gennem længere tid trængt til et nyt trækors, det har det fået nu. Tømrer Peter Bukholt har fremstillet et fint kors af egetræ Vi har lavet lidt statistik over gudstjenester og kirkelige handlinger i Padesø Kirke i 2010: Gudstjenester: 34 Antal kirkegængere: 669 Dåb: 6 Fremstilling: 1 Konfirmander: 1 Vielser: 6 Begravelser/bisættelser: 6 MENIGHEDSRÅDET Forårets arrangementer Fastelavnsfest I samarbejde med Andebølle Forsamlingshus arrangerer Padesø Menighedsråd igen i år familie - gudstjeneste med efterfølgende fastelavnsfest i Andebølle Forsamlingshus. Det er fastelavn den 6. marts, hvor der først er familiegudstjeneste i Padesø Kirke kl Her går alle udklædte børn ind i optog og får et fastelavnsris efter gudstjenesten. Derefter er der fastelavnsfest i Andebølle Forsamlingshus, hvor vi skal slå katten af tønden, drikke kaffe og spise fastelavnsboller - voksne betaler 40 kr., for børn er det gratis. Vi ser frem til en meget festlig dag med mange børn.\n3 Musikgudstjeneste palmesøndag Som optakt til påskeugen er der palmesøndag den 17. april kl musikgudstjeneste. Lonnie Zwilling medvirker som solist på tværfløjte. Efter gudstjenesten er der kaffe i kirken. Kirkekaffe skærtorsdag Skærtorsdag den 21. april er der gudstjeneste kl. 10 og efterfølgende kaffe i graverhuset. Sigurd Barrett kommer til Padesø Kirke. Koncert med Sigurd Barrett Trio Påskelørdag den 23. april kl er der koncert med Sigurd Barrett Trio. Det er en koncert, som vi har set frem til længe. Vi er glade for, at det er lykkedes at engagere den kendte entertainer og fremragende formidler af bibelen i musik og sang. Vissenbjerg Kirkes børnekor medvirker ved koncerten. Til denne koncert er vi nødt til at tage betaling, og billetprisen er for voksne kr. 125 og for børn indtil 12 år kr. 50. Billetter kan købed hos graver Ingrid Stengaard på tlf tirsdag til fredag mellem kl fra den 1. marts. Der er nummererede pladser, og dørene åbnes kl Der vil komme mere på kirkens hjemmeside og i de lokale aviser om det store arrangement. Friluftsgudstjeneste Sæt allerede nu kryds i kalenderen: Kristi himmelfartsdag, torsdag den 2. juni kl. 14 gentager vi succesen fra sidste år med en friluftsgudstjeneste på Kongsdal. Mere herom i næste nummer af kirkebladet. Kirsten Luunbjerg Padesø Kirke og miljøet Der tales meget i disse tider om at være miljøbevidst. Det handler om, hvordan vi behandler vore omgivelser, og hvad der er mest skånsomt for miljøet. Det forsøger vi også at efterkomme ved Padesø Kirke. Alt affald ved kirkegården bliver så vidt muligt sorteret i brændbart og komposterbart affald. Og rundt omkring bliver strømmen brugt med omtanke, bla. er der sat lavenergipærer i udendørs belysningen. Kirken bliver opvarmet mest hensigtsmæssigt, og der bliver løbende aflæst strøm, så der kan holdes øje med forbruget. Så vidt det kan lade sig gøre, bliver der også købt lokalt ind og brugt lokale håndværkere. Derved støttes de lokale forretninger og virksomheder, dermed ydes der også ofte en rigtig god service fra de pågældende steder. Det er vi meget tilfredse med ved Padesø Kirke. Ingrid Stengaard Kirkehøjskolen på Nordfyn Alle er velkomne til de sidste arrangementer i denne sæson: Foredragsaften om Løgstrup v/ David Bugge Onsdag den 16. marts kl. 19 i Særslev Præstegård, Kirkevej 4, Særslev. - Om grundtankerne i K.E. Løgstrups berømte bog Den etiske fordring. Fællesgudstjeneste 2. påskedag, den 25. april kl i Skovby Kirke. - Sæsonen slutter som sædvanlig med en fællesgudstjeneste 2. påskedag for sognene bag kirkehøjskolen. Alle 5 præ ster medvirker. MENIGHEDSRÅDSMØDER Menighedsrådsmøderne er offentlige. Datoer, dagsordener og referater er fremlagt i kirkens våbenhus. Vær opmærksom på, at der kan forekomme ændringer i mødelisten. Kirken er åben daglig kl\n4 PADESØ SOGN FASTELAVN I PADESØ Søndag den 6. marts kl i Padesø Kirke. Familiegudstjenesten med optog af alle udklædte børn, som får et fastelavnsris. Derefter fællesarrangement med Andebølle Forsamlingshus, hvor der drikkes kaffe og slås Katten af tønden. MUSIKGUDSTJENESTE PALMESØNDAG Søndag den 17. april kl i Padesø Kirke. Musikgudstjeneste som optakt til påskeugen med medvirken af tværfløjtenist Lonnie Zwilling. Efter gudstjenesten serveres der kaffe i kirken. KIRKEKAFFE i graverhuset efter gudstjenesten skærtorsdag. SIGURD BARRETT I PADESØ KIRKE Påskelørdag den 23. april kl. 14. Sigurd Barrett med trio fortæller bibelhistorier i Padesø Kirke. Billetter á 50 kr. for børn ind til 12 år og 125 kr. for voksne kan købes fra den 1. marts ved henvendelse tirsdag til fredag til graverhuset, tlf mellem kl Tryk: Bogense Bogtrykkeri ApS\n5 ADRESSER Padesø Kirkedistrikt er omdannet til sogn med Mette Lise Bjerregård som sognepræst. Angående kirkelige handlinger i Padesø Kirke rettes der henvendelse til sognepræsten. Anmeldelse af fødsel/faderskab, navngivning, navneændring, ind- og udmeldelse af folkekirken, dødsfald skal ske til sognepræsten. Sognepræst: Mette Lise Bjerregård, Præstegårdsvænget 4, Hårslev, 5471 Søndersø. Tlf E-post: Graver: Ingrid Stengaard. Tlf el Priv.: Rørupgyden 14, Rørup, 5560 Årup. Tlf Organist: Kirsten Buskbjerg Lübker, Nyborgvej 236A, 5220 Odense SØ. Tlf.: Kirkesanger: Peter Holz Mogensen, Nygårdsvej 8, Hårslev, 5471 Søndersø. Tlf Padesø Menighedsråd: Kirsten Luunbjerg (formand) Diget, Rugårdsvej 914, 5471 Søndersø. Tlf Ellen Hansen (næstformand), Vædevej 21, Væde, 5462 Morud. Tlf Else Petersen (kirkeværge), Andebøllevej 226, Andebølle, 5492 Vissenbjerg. Tlf Joan Boe (kasserer), Andebøllevej 231, Andebølle, 5492 Vissenbjerg. Tlf Claus Friis, Sletterødvej 46, 5560 Årup. Tlf Bente Lisberg, Vædevej 5, 5462 Morud. Tlf Aase Therkildsen, Bogensevej 95, Etterup, 5560 Årup. Tlf Hjemmeside: Kirkebladsudvalg: Kirsten Luunbjerg, Else Petersen, Bente Lisberg, Aase Therkildsen, Mette Lise Bjerregård (ansvarshavende redaktør). Tryk: Bogense Bogtrykkeri Foto: Ingrid Stengaard Marts Gudstjenester i Padesø Søndag den 6. (Fastelavn) kl : Mette Lise Bjerregård Familiegudstjeneste Søndag den 20. (2. s. i fasten) April Søndag den 3. (Midfaste) kl : Jesper Kjær Andersen Søndag den 17. (Palmesøndag) kl : Mette Lise Bjerregård Musikgudstjeneste Torsdag den 21. (Skærtorsdag) Fredag den 22. (Langfredag) kl Mette Lise Bjerregård Søndag den 24. (Påskedag) Mandag den 25. (2. påskedag) Fællesgudstjeneste for 5 pastorater i Skovby Kirke kl Maj Søndag den 8. (2. s. e. påske) kl : Mette Lise Bjerregård Søndag den 22. (4. s. e. påske) Kirkebil Der er kirkebil til gudstjenester og arrangementer i Padesø Kirke. Kirkebil bestilles senest dagen før hos Handybus, Årup, tlf\nSærslev, Ejlby og Melby Sogne December 2018 - februar 2019 73. årgang nr. 1 Omstrukturering i graver-teamet Den 1. november har der været en omstrukturering i vores graverteam: Thomas Jørgensen er ansat\nSærslev, Ejlby og Melby Sogne Juni - august 2018 72. årgang nr. 3 Så fik vi Særslev Kirke tilbage... Palmesøndag d. 25. marts var en festlig og dejlig dag. Vi havde festgudstjeneste i Særslev Kirke i anledning\nBREDSTRUP - PJEDSTED\nKIRKEBLAD BREDSTRUP - PJEDSTED Marts - April - Maj - Juni 2019 Solen-maletafEdvardMunch Se,nustigersolenafhavetsskød, luftogbølgeblusseribrand,iglød; hvilken salig jubel, skønt alt er tyst, medens lyset


Lægen, der blev bæltefikseret | Indland | fyens.dk\nLægen, der blev bæltefikseret\nPubliceret 10. januar 2018 kl. 22:00\nDen tidligere læge, der gerne vil være anonym, har selv oplevet at være bæltefikseret under en indlæggelse på psykiatrisk afdeling i Odense. Det er en voldsom oplevelse, siger hun. Hun er glad for, at regionerne arbejder på at nedbringe brugen af tvang. Foto: Vibeke Volder\nLone Jensen er flere gange blevet bæltefikseret under en indlæggelse på psykiatrisk afdeling i Odense. Hun har en psykisk lidelse, er tidligere læge, og har flere gange klaget over bæltefikseringer.\nI et rækkehus i Odense bor en kvinde, der er psykisk syg. Hun har en bipolar lidelse og har 12 gange været indlagt på psykiatrisk afdeling i Odense. Første gang, det skete, var hun medicinstuderende. Dengang blev hun ikke bæltefikseret under indlæggelsen, men det er sket flere gange siden, når hun ifølge journalerne har optrådt truende, så lægerne har forladt hendes stue i løb.\n- Det var sådan, da jeg blev udskrevet, at jeg rystede lidt på hovedet og tænkte "hvad fanden er der foregået", siger hun.\nHun vil gerne kaldes Lone Jensen, men hendes rigtige navn er redaktionen bekendt.\nDet er to år siden sidste indlæggelse på psykiatrisk afdeling, da hun ved spisebordet i stuen byder på kaffe. Hun har hvidt hår og et strikket sjal over sin grønne bluse, og hun har klassisk musik i radioen og en udgave af Ugeskrift for Læger stående i en avisholder. På bordet ved siden af hende, har hun sat en kasse frem med journaler, og hun tager en bunke papir op fra kassen. På flere af siderne har hun sat streger med rød farveblyant og blå kuglepen.\n- Det er svært, at man kan blive sådan, at folk beskriver en på den måde, siger hun med papirerne foran sig på bordet.\nHoppede i sengen\nDet, der står i journalerne, afdækker blandt andet hvordan den stille kvinde, der lytter til klassisk musik og ror kajak, er blevet bæltefikseret under indlæggelse på afdeling P i Odense. I dag er hun 62 år, men det er kun få år siden, hun hoppede i sengen og råbte til Vor Herre på psykiatrisk afdeling. Flere af fikseringerne har hun klaget over, mens enkelte måske har været nødvendige, mener Lone Jensen.\n- Det var mindre voldsomt end at blive holdt af 10 personer, hvor man også bliver vredet. Men det er voldsomt, voldsomt, voldsomt, jeg kan også mærke det på mig selv. Bare at sidde her og snakke om det, selv om der er gået fem år. Det er meget voldsomt, siger hun.\nMen meget af det, der fremgår på siderne i journalerne, kan Lone Jensen ikke slet ikke genkende. Blandt andet forløbet, der førte til den hendes første bæltefiksering.\nI stedet husker hun, at hun rejser sig op af stolen, da en overlæge ordinerer en bestemt slag medicin. Hun vil ikke have medicinen og føler, at den bliver ordineret hen over hovedet på hende. Hun rejser sig op af stolen for at gå ud af lokalet, og idet har den kvindelige læge følt sig truet, tænker hun.\n- Så styrter lægen ud og kalder alarm, for da jeg kommer ud, står der en sværm af mennesker og kigger på mig, som om de er i et amfiteater, og jeg råber om hjælp. Jeg knæler ned for at bede dem om hjælp. Og til sidst råber jeg så højt, jeg overhovedet kan, for jeg vil have huset til at styrte sammen, så jeg kan komme ud af det her hus.\nBagefter falder hun til ro, husker hun.\n- Jeg går med dem ind på stuen og sætter mig på en stol, og da kan jeg se, at de er ved at lægge bælte på sengen, og jeg skal derop og ligge i det. Det vil jeg selvfølgelig ikke, men så bliver jeg løftet op og lagt i bæltet, og de vrider mine arme og hænder, og jeg siger til dem, at de skal passe på hænderne, for jeg skal bruge dem igen. Det ender med, at jeg kun får bælte om maven og kan vælge mellem nogle tabletter eller nogle sprøjter. Så vælger jeg tabletterne, siger hun.\nSyddanmark foran plan om at nedbringe tvang\nOrdinerede egen medicin\nPå trods af den sygdom, som flere gange sendte hende til psykiatrisk afdeling, blev hun uddannet læge og arbejdede i flere år som sygehuslæge uden kontakt med psykiatrisk afdeling.\n- Det var et tabu, som man ikke snakkede om i mange år, og ingen måtte vide det, og ingen måtte se det, siger hun.\nDerefter gik der mange år uden kontakt til psykiatrien, men på et tidspunkt gik det galt. Hun ordinerede sin egen medicin, der havde bivirkninger, der gav hyppige vandladninger og diarré. På et tidspunkt skulle hun på vandretur og senere på kanotur, og der valgte hun helt at stoppe.\n- Men jeg vidste godt, at jeg gik på en knivsæg, for der er meget stor risiko for tilbagefald, når man bare holder op, siger Lone Jensen.\nHun blev indlagt i to en halv måned og blev senere førtidspensioneret, efterfølgende fik hun det bedre og har blandt andet holdt oplæg for sygeplejerskestuderende om tvang i psykiatrien. Sygdommen følger hende stadig, men hun har i dag et almindeligt aktivt liv og går både til dans og ror kajak. Men det er hårdt og følelsesladet at kigge i journalerne, for hendes sygdom har kostet hende meget over årene: job, ægteskab og venner. Hun får tårer i øjnene.\n- Det er socialt en meget invaliderende sygdom, siger hun.


GEM ARTIKEL Forældrekøb 27. juli 2018\t· 5 MIN\nDu har fået plads på drømmestudiet, og forude venter en tid med faglige udfordringer, nye venner og rigtig mange glæder. Men der er også mange frustrationer, og den første melder sig allerede nu. For hvor skal du bo? Mange nye studerende starter med korte lejemål på værelser, mens nogle få heldige får fingre i et kollegieværelse.\nDet er svært for de fleste studerende at finde en bolig, der passer til både behov og pengepung. De rigtig heldige har forældre, der har råd til at lave et forældrekøb, der er blevet en populær måde for en familie at løse den unges boligkvaler på.\n”Det er blevet den tid på året, hvor de nye studerende får besked om, hvilke studier de er kommet ind på. Det sætter gang i flytteplanerne, og forældrekøbet bliver på ny aktuelt for mange familier. Er I forældre eller studerende, er der mange ting, der er vigtige at vide. Derfor har vi samlet de vigtigste informationer til dig i denne guide. God boligjagt,” siger Birgit Daetz, der er kommunikationsdirektør hos Boligsiden.dk.\nSe alle lejligheder til salg til under tre millioner kroner i København, Aarhus, Odense og Aalborg.\nLæser du det her før dine forældre, kan du passende printe guiden ud og lægge den ved siden af læsebrillerne på deres natborde. Det er dem, der skal tale økonomi i banken og ordne skattepapirerne. Men læs det også lige selv. Det gør dig klogere. Og vil du sikre dig endnu mere info, så klik dig ind på Boligsiden.dk’s forældrekøbsside, hvor du også kan søge boliger.\nDet er de samme regler, der gælder for et forældrekøb, som når I køber en hvilken som helst anden bolig. Det første skridt er, at banken kan godkende forældrenes økonomi til forældrekøb.\nDer er fem vigtige tommelfingerregler, som I kan tage udgangspunkt i. Det drejer sig om friværdi i ”barndomshjemmet”, rådighedsbeløbet efter alle faste udgifter er betalt, indtægtsgrundlaget, en gældsfaktor der også efter købet skal være forholdsvis lav og evnen til at spare op.\nVi har skrevet om disse tommelfingerregler i en særskilt artikel. Se det her.\nKend de nye låneregler\nFra 1. januar 2018 trådte nye låneregler i kraft, der vil gøre det dyrere for boligkøbere og boligejere i især København og Aarhus at forældrekøbe, fordi boligpriserne her er meget høje.\nHar I en gældsfaktor på mere end fire gange husstandsindkomsten og en belåningsgrad på mere end 60 procent af boligens værdi, hindrer de nye regler jer i at optage risikable lån med variable renter. Det vil derfor være dyrere for jer at låne til et forældrekøb.\nLæs mere om de nye låneregler her.\nForældre bliver ejere af udlejningsejendom\nNår I køber en lejlighed og lejer den ud til jeres barn, bliver udlejningen sidestillet med en erhvervsmæssig udlejning. Det betyder, at I som forældre bliver ejere af en udlejningsejendom, og at I skal udarbejde et årligt regnskab og betale skat af den husleje, som jeres barn betaler.\nUndersøg i forbindelse med købet, om der er regler i ejerforeningen imod forældrekøb og udleje til familie. Og sørg så også for at lave en normal lejekontrakt, der giver helt klare linjer for vilkårene for lejemålet. Kontrakten er desuden afgørende for, at jeres barn kan få boligstøtte.\nBetal skat efter en af tre modeller\nLæs mere om fordele og ulemper ved de forskellige ordninger.\nDer er altid en risiko forbundet med køb af ejendom\nNår I vælger lejlighed, skal I passe på med at stirre jer blinde på muligheden for at tjene på den, når I sælger den. Vælg derfor en lejlighed, som I synes om, og som jeres barn rigtig gerne vil bo i.\n”På Boligsiden.dk har vi et mantra om, at I skal købe en bolig for at bo i den. Det gør I så alligevel ikke helt med et forældrekøb, men I hjælper jeres barn med at få et godt sted at bo. Tænk det sådan, og lad være med at se forældrekøbet alene som en investering, der skal sikre en økonomisk gevinst, når den skal sælges igen. Der er altid en risiko for, at priserne begynder at falde. Se i stedet en eventuel økonomisk gevinst som en bonus,” siger Birgit Daetz.\nFølg udviklingen i boligpriserne på Boligsidens Markedsindeks.\nHvis I vælger en andelsbolig som forældrekøb\nSørg for at kende andelsforeningens vedtægter. I mange foreninger er forældrekøb nemlig slet ikke tilladt, og i andre er det ikke tilladt at fremleje andelsboligen. Derfor er det slet ikke sikkert, at jeres barn kan komme til at bo i den.\nVær i øvrigt opmærksom på foreningens økonomi og andelshavernes hæftelse som ved alle andre andelsboligkøb.\nLæs mere om andelsboligen som forældrekøb.\nUndersøg huslejeniveuaet i det område, hvor I køber\nDet kan måske være fristende at udleje lejligheden til barnet til S.U.-venlig pris. Men den går ikke. Betaler barnet for lidt i husleje, kan det blive opkrævet differencen til markedsprisen, mens forældre omvendt skal betale skat af differencen ved for høj leje.\nDet er derfor vigtigt, at I undersøger priserne for udleje i det område, hvor den forældrekøbte lejlighed ligger. Og at I fastsætter huslejen, så den flugter nogenlunde med markedsprisen.\nHvis I skal sælge lejligheden videre til barnet\nSkal I sælge lejligheden videre til jeres barn, kan I gøre det til 15 procent under den offentlige vurdering, hvis der i øvrigt ikke foreligger andre vurderinger af lejligheden.\nDa de offentlige vurderinger frem til 2019 er fastfrosset på 2011-niveau, er det en fordelagtig måde at lave en stor værdioverførsel til barnet i en såkaldt familiehandel. Her er det dog vigtigt at være opmærksom på, at lejligheden skal være fri – altså ikke udlejet. Det kan derfor blive nødvendigt at ”smide” barnet ud af lejligheden, før det kan få mulighed for at købe den.\nLæs mere om reglerne for familiehandler her.\nVær opmærksom på, at der kommer nye offentlige vurderinger i 2019\nI 2019 kommer der nye ejendomsvurderinger, der i langt de fleste tilfælde vil være langt højere end 2011-vurderingerne. Derfor vil det efter 2019 blive langt dyrere for jeres barn at købe lejligheden af jer, end det er i dag.\nLæs mere om de nye offentlige vurderinger og forældrekøb.\nHer er Københavns bedst sælgende bydel Antallet af forældrekøb trodser forventning om fald


Hradecky bøjer sig i støvet for Martin Braithwaite | Tipsbladet.dk\nLandshold Ole Hoffskov 8. Juni. 2021 kl. 17:40\nHradecky bøjer sig i støvet for Martin Braithwaite\nLukas Hradecky er dybt imponeret over, at hans tidligere holdkammerat er endt i FC Barcelona.\nAf Ole Hoffskov 8. Juni. 2021 kl. 17:40\nLukas Hradecky har spillet mange kampe i Parken. Lørdag spiller han en ganske særlig én af slagsen.\nDen tidligere Brøndby- og Esbjerg-målmand vogter buret, når Finland spiller landets første kamp nogensinde ved en slutrunde - det sker som bekendt mod Danmark i København.\nKun Nordmakedonien er lavere placeret end Finland på FIFA's verdensrangliste af EM's deltagerlande, og tiltroen er ikke stor til Lukas Hradecky og holdkammeraterne før EM-slutrunden. Det har dog ikke rokket det mindste ved forventningens glæde.\n- Jeg glæder mig utrolig meget. Det er noget, jeg har drømt om, siden jeg startede med at spille fodbold, og det bliver en uforglemmelig oplevelse. Vi vil gøre alt for at vise os godt frem i gruppen, men vi ved selvfølgelig godt, at vi ikke er favoritter, siger Lukas Hradecky til tipsbladet.dk og tilføjer:\n- Vi er outsidere, og på en måde har vi jo allerede vundet alene fordi, vi er med ved slutrunden. Men vi håber, at vores kollektiv kan bære os langt.\nBayer Leverkusen-spilleren lægger ikke skjul på, at der venter en vanskelig opgave mod Danmark i Parken.\n- Det bliver fedt at møde Danmark. Mange af spillerne på det finske landshold har spillet i Danmark og kender Superligaen, så det gør det selvfølgelig til noget specielt. Men det bliver svært, for Danmark har et hold med verdensklassespillere. Kasper Hjulmand er en fantastisk træner, og det danske landshold imponerer mig virkelig. Jeg så dem mod Østrig, og de var virkelig gode, siger Hradecky, der har et godt forhold til flere af de danske landsholdsspillere:\n- Jeg taler blandt andre med Thomas Delaney, når vi møder Dormund i Bundesligaen, og sådan hilser jeg på flere, som jeg kender. Det bliver sjovt at møde ham og de andre i Parken. Jeg er sikker på, det bliver specielt for danskerne at spille EM i Parken.\nI den danske EM-trup er to af Lukas Hradeckys tidligere holdkammerater - Christian Nørgaard og Martin Braithwaite.\nSidstnævnte spillede målmanden sammen med i Esbjerg for 10 år siden, og Lukas Hradecky havde ikke forestillet sig, at der gemte sig en kommende FC Barcelona-spiller i den hurtige offensivspiller med det lange hår.\n- Hvis man dengang havde sagt til mig, at Martin Braithwaite ville ende i Barcelona, havde jeg nok tvivlet, men alle kunne se, at han var et stort talent, og jeg glæder mig helt vildt på hans vegne. Han er et bevis på, hvad hårdt arbejde kan medføre, lyder det anerkendende fra den finske målmand.\nDer er kickoff mellem Danmark og Finland på lørdag klokken 18.00 - læs vores store optakt til kampen her.


Motorcykelglad advokat får millionerstatning - Avisen.dk\nMotorcykelglad advokat får millionerstatning\nSydjysk advokat ville hjælpe en ven - brækkede ryggen\n4. november 2015 08:10\nAdvokat Tom Tønnies fra Vejen, der er meget interesseret i veteranmotorcykler, får nu millionerstatning, fordi han i 2010 hjalp en gammel ven med at løfte en motorcykel ned fra nogle klodser.\nMotorcyklen fik overbalance var ved at vælte ned over den 78-årige mand, der stod på modsatte side. Tom Tønnies holdt igen af alle kræfter, men mærkede et smæld i ryggen. Det viste sig siden, at han havde fået et brud ved lænden.\nArbejdsskadestyrelsen anerkendte uheldet som en arbejdsskade, og nu får han med Vestre Landsrets mellemkomst en yderligere erstatning på 940.000 kroner fra den 78-åriges ansvarsforsikring.\nTom Tønnies var advokat for to brødre, der også var motorcykelentusiaster.\nDen ene broder døde, og for at gøre boet op, skulle brødrenes mange gamle motorcykler registreres.\n21. maj 2010 var advokaten ude på værkstedet for at registrere, og da man var næsten færdige, bad den 78-årige sin gode ven om at hjælpe til med at løfte en gammel BSA-motorcykel ned fra en opklodsning.\nDet blev skæbnesvangert for advokaten, der krævede erstatning via mandens ansvarsforsikring. Byretten frifandt den ældre mand, idet man mente, at advokaten havde ydet en vennetjeneste, og at han ikke havde handlet uforsvarligt ved hændelsen.\nMen Vestre Landsret siger, at advokaten kom til skade, da han ville forhindre, at den 78-årige mand kom til skade. Hvis han ikke havde holdt maskinen, ville den ældre mand have fået den ned over sig, vurderede landsretten.\nDa advokaten heller ikke har accepteret risikoen ved vennetjenesten, og da der ikke er grundlag for at fastslå egen skyld, skal han havde den fulde erstatning.\nDen er foreløbigt fastsat til de 940.000 kroner, og hertil kommer så sagens omkostninger for begge retter med 193.000 kroner.


Om Biogan | Biogan\n- Båret af passion for økologi\nVelkommen til en smagfuld verden af økologisk mad. Biogan er en dansk, familieejet engrosvirksomhed med et bredt og alsidigt udvalg af økologiske fødevarer og nonfood produkter fra alverdens lande.\nPassion og nysgerrighed er ofte drivkraften, når mennesker griber muligheden for at skabe noget nyt og spændende. Dette var også tilfældet for direktør og virksomhedsejer, Anders Kok, da han i 1995 fik idéen til Biogan, en virksomhed med et bredt sortiment af økologiske fødevarer.\nDengang arbejdede Anders med import og eksport af konventionel chokolade og slik. Men da han for første gang blev introduceret for økologisk chokolade, åbnedes hans øjne for en helt ny verden for, hvordan man kunne producere mad, økologisk mad. Smagen af chokoladen, der var fremstillet uden brug af kemi, kunstige farver og tilsætningsstoffer, var anderledes og smagte af mere.\nAnders blev begejstret for økologisk mad som han samtidig kunne se forretningsmuligheder i. Han ville skabe et økologisk handelshus. Hurtigt blev chokolade og vingummi fyldt med E-numre skiftet ud med jagten på gode økologiske fødevarer, som han ville importere og sælge til andre økologi-passionerede virksomheder. Og i august 1996 grundlagde han Biogan.\nI begyndelsen var Biogan en enmandsvirksomhed, og Anders, der var helt grøn økologi-entusiast, havde kontor hjemme i sit private hus og et lager i Aarhus-forstaden Skødstrup. Men inden længe blev Anders’ lige så økologi-passionerede kæreste, Connie, en del af virksomheden, og snart rykkede de i nye lokaler. Efterhånden blev Anders og Connies søn, Jeppe, også en del af den familieejede virksomhed.\nDet stigende antal af kunder og den positive vækst har naturligvis også smittet af på antallet af medarbejdere, og udover de tre familiemedlemmer beskæftiger Biogan otte medarbejdere.\nVi stimulerer befolkningen i Norden til at have lyst og interesse i spændende økologiske fødevarer og produkter fra hele verden lavet af naturlige råvarer. Vores sortiment er med til at skabe fokus på vigtigheden i at tilberede og spise sunde økologiske fødevarer.\nVi ønsker, at forbrugerne og køkkenaktørerne bliver inspireret og oplever økologiske, lækre og sunde madretter hver dag.\nVi vil være det mest attraktive og innovative handelshus i Norden med fokus på økologiske kvalitetsprodukter.\nVores kunder er vores vigtigste asset\nFor at gøre det nemt for danskerne at spise økologisk, leverer Biogan til helsekostbutikker, gårdbutikker, bazarer, udvalgte supermarkeder, grønthandlere, delikatesse-butikker, catering-grossister, specialbutikker og producenter som for eksempel bagerier, der alle ønsker et spændende og alternativt sortiment af økologiske fødevarer. Vi tilbyder et alsidigt sortiment, som er med til at gøre den enkelte butik til et mere interessant indkøbssted for slutforbrugeren, der er på udkig efter økologisk mad.\nHos Biogan ved vi, at der ikke er to forhandlere eller kunder, der er ens. Derfor tilbyder vi også specialløsninger til bestemte behov, så alle har de bedst mulige forudsætninger for at tilbyde økologiske varer. Det betyder, at hvis du som erhvervskunde har et særligt ønske til en pakning eller løsning, så tager vi meget gerne en snak om dit behov. Det skal være nemt at handle økologisk, og derfor går vi op i fleksibilitet og elsker nye udfordringer og projekter, når det kommer til økologiske fødevarer.\nBiogan er båret af en stor passion for økologi og er økologisk certificeret. Alt hvad vi står for, er økologisk, selv navnet som er skabt af det tyske “Biologisch” og det engelske “Organic”. Men hvad er det egentlig ved økologi og økologisk mad, der er så fantastisk? Hvorfor er det lige, vi mener, at du skal vælge økologi? Og hvad betyder det, at vi er økologisk certificeret?\nEt hav af produkter og en verden af muligheder\nDe første varer vi solgte, var mælk, kartofler og gulerødder, og snart begyndte vi at importere pasta, ris og tomatprodukter. Udvalget af økologisk mad var hverken stort eller alsidigt dengang, men Anders var – og er det stadig i dag – ivrig gæst på messer i ind- og udland, hvor han er på udkig efter både økologiske basisvarer og nye og spændende smagsoplevelser indenfor økologi. Trods udvalget af økologisk mad i dag er steget kraftigt, lader Anders sig stadig ikke begrænse af landets grænser, når han er på udkig efter nye varer til Biogans sortiment.\nLige fra begyndelsen har vi i Biogan løbende udvidet sortimentet i tæt samarbejde med vores kunder. En af grundstenene i Biogan er nemlig, at vi ikke blot lytter til, men også samarbejder med kunderne. Vi handler efter kundernes ønsker og går på jagt efter de produkter, som kunderne efterspørger, hvis de ikke allerede er let tilgængelige. Det tætte samarbejde har resulteret i, at vi i Biogan i dag kan tilbyde omkring 600 økologiske fødevarer.\nSe vores økologiske sortiment her\nAlle disse varer findes nu på lageret på Møgelbakken 5 i Lystrup, hvor Biogan har haft sit domicil siden år 2006. I de følgende år har vi udvidet flere gange for blandt andet at få mere plads til både pakkeri og risteri. Siden vi startede, har vi selv pakket produkterne om – i starten kørte det meste ved håndarbejde, men i dag har vi tre fuldautomatiske linjer i vores pakkeri. På denne måde kan vi leve op til vores eget motto om at sælge økologi til dagligdagspriser.\nVores om pakning for at tilpasse portioner, foregår i to adskilte pakkerum, og det er der faktisk en rigtig god grund til. Produkter, som indeholder allergener eller rester af nødder, soja eller lignende pakkes separat for at sikre, at de produkter, som er allergenfrie, ikke kommer i kontakt med allergener.\nI 2016 inkluderede en af udvidelserne i Aarhus et produktionslokale med eget mikroristeri. Det store udvalg af lækre nødder og kerner saltes og ristes hos os, hvor de også pakkes i poser fra 20 gram til 10 kg., alt efter kundens ønske. Desuden saltes og smagsgives kokos med lakrids, ingefær eller andre spændende krydderier fra vores eget store sortiment. Ristningen foregår således, at det givne produkt lægges i blød med den salt eller krydderi, som er valgt. Dernæst ristes produktet enten i nødderisteren eller i en ovn, afhængigt af produktet. Det helt specielle ved denne fremgangsmåde er, at produkterne ristes uden tilsætning af olie. Dét, samt at produktet har ligget i blød i krydderiet, resulterer i et mindre fedtet produkt med en fin overflade.\nOgså her er der et hav af spændende muligheder for specialbestillinger, som vi med stor interesse er villige til at prøve kræfter og eksperimentere med.\nVi tænker på miljøet i alle led\nVores emballage er skabt med øje for miljøet og sikrer minimalt emballage- og ressourcespild i form af gennemsigtige poser uden overflødig brug af farver.\nMed de gennemsigtige poser, kan forbrugerne kan alle både se varen og dens gode kvalitet, samt præcis hvor meget der er i poserne – vi skjuler nemlig intet.\nPosen gode kvalitet sikrer produktets levetid og er derfor med til at mindske madspild.\nVi støtter retfærdighed og fairtrade\nVi går ind for lige løn og gode arbejdsforhold. Vi arbejder hele tiden på at få flere certificerede produkter ind i vores sortiment for at støtte udviklingen i tredjeverdenslande. Ligeledes er mange af vores produkter ikke blot økologiske men også fra fairtrade leverandører.\nVil du gerne vide mere om hvordan vi kan hjælpe din virksomhed? Udfyld dine informationer og lad os kontakte dig


Ringlet sommerfugl, Aphantopus hyperantus, identifikation og habitat\nSet på vingen fra juni til slutningen af august er disse almindelige sommerfugle af fugtigt græsarealer, skovrydning, hegn og skrubbet ødemark.\nDet almindelige navn kommer fra de markante ringe eller øjeflekker på bagvingerne. Vinger og bagvinger er kantede med hvidt.\nNår nyfremkomne ringlets har mørkebrune (undertiden næsten sorte) fløjlsagtige vinger, der let absorberer varme fra sollys; som et resultat er de blandt det lille mindretal af sommerfugle, der kan ses på vingen på overskyede dage. Gradvist bliver vingernes baggrundsfarve en lysere nuance af brun.\nRinglet-sommerfuglen findes i hele Storbritannien og Irland, men denne art er fraværende fra det nordlige Skotland. Prøverne vist på denne side blev fotograferet i West Wales, hvor disse sommerfugle er meget almindelige om sommeren. Andetsteds kan denne sommerfugl ses i det meste af Europa undtagen det nordlige Skandinavien og sydlige dele af Portugal, Spanien og Italien; dets sortiment strækker sig over Asien til Japan.\nUanset hvor der er brambles eller Wild Privet langs en skovkant eller en hegn, er Ringlet-sommerfuglen tiltrukket af nektar i deres blomster.\nRinglet æg lægges blandt grove græsser, og larvefødeplanterne inkluderer ranggræs såsom Cock's-foot ( Dactylis glomerata ) og Common Couch ( Elytrigia repens ) samt de forskellige enggræs ( Poa- arter). Oprindeligt lysegult bliver æggene lysebrune, inden de klækkes på typisk to til tre uger.\nRinglet larver fodrer om natten, og for at se dem tage en fakkel i rang græsarealer. De fælder fire gange, og efter den tredje fælder dvale larverne og kommer kun til at fodre om vinteren, hvis vejret er usædvanligt varmt. Om foråret genoptager de fodring, før de popper i bunden af græs. Efter ca. to uger kommer den voksne ud af sin chrysalis.


Ny håndbog - Landsgardeforeningen\nWritten by Benjamin on 29. september 2016 in Ikke kategoriseret\nDansk Ungdoms Fællesråd har udarbejdet en håndbog, som skal hjælpe foreningslivet med at få endnu bedre styr på at indhente børneattester. Håndbogen kan hentes elektronisk eller bestilles i fysisk udgave.\nDansk Ungdoms Fællesråd har udarbejdet håndbogen for at hjælpe foreningslivet. Den tydeliggør, hvornår der skal og hvem der skal indhentes børneattester på. Håndbogen hjælper ligeledes med at forklare, hvordan man indhenter børneattester digitalt, hvilket er den eneste måde, da muligheden for at gøre dette via papir er ophørt.\nDaværende Kulturminister Marianne Jelved udtalte i denne forbindelse:\n“Noget af det vigtigste i denne verden er, at vores børn og unge kan føle sig trygge, når de begår sig i skole-, idræts-, og foreningslivet. En velfungerende børneattestordning er med til at sikre dette, og det er derfor væsentligt, at lovgivningen omfatter alle de situationer, hvor indhentelse af børneattester er relevant.”


Amerikansk ambassadør påstod hendes stemme ikke blev talt - det gjorde den | Netavisen Pio\nMin stemme til præsidentvalget er ikke blevet talt, påstod Carla Sands. Men det var den.\n12. november 2020 - 11:18\nDen amerikanske ambassadør i Danmark, Carla Sands, påstod på Twitter, at hendes stemme ved det netop overståede præsidentvalg ikke var blevet talt.\nAvisen New York Times konstaterer, at det blev den.\n"Hver eneste lovlige stemme skal tælle. Please, lad være med at tage stemmeretten fra mig og andre vælgere for at vinde, koste hvad det vil. Verden ser med. Legitimiteten af dette valg er på spil," skrev Sands forleden.\nCarla Sands, der inden hun blev ambassadør boede i Californien, havde i anledning af valget flyttet sin tilknytning tilbage til svingstaten Pennsylvania, og her viser en offentligt tilgængelige hjemmeside, at Carla Sands stemme blev både modtaget og talt i Cumberland County, hvor Sands er vokset op.\nPå et screenshot fra hjemmesiden kan man se, at Carla Sands bad om at få tilsendt en stemmeseddel den 25. august, så hun kunne brevstemme. Det fremgår også, at staten Pennsylvania modtager hendes brevstemme den 15. oktober.\nAvisen har forsøgt at få en kommentar fra det amerikanske udenrigsministerium, men uden held.\nCarla Sands har ikke selv kommentaret historien fra New York Times på Twitter. Hun har i stedet lagt et billede op fra Færøerne, hvor hun er sammen med en kvinde, der bor i Torshavn og som Carla Sands babysittede, da hun voksede op i Pennsylvania.\nPromoverer ideen om svindel\nCarla Sands, der blev udnævnt til amerikansk ambassadør i Danmark af Donald Trump i 2017, har siden valget brugt sin Twitter-konto til at promovere forskellige artikler, der omhandler påstået valgsvindel ved valget.\nHun har også påstået, at hendes afdøde mand har fået tilsendt en brevstemme, hvilket sandsynligvis er rigtigt, men det kræver jo at man udfylder, sender den ind, og at den bliver talt, før der kan være tale om svindel.\nNew York Times kunne forleden fortælle, at ingen af de 50 øverste valgansvarlige i delstaterne, har set eksempler på valgsvindel. Alligevel har en række republikanere stædigt fastholdt, at den eneste grund til at Joe Biden vandt valget, er fordi demokraterne har snydt.\nSamlede millioner ind til Trump\n60-årige Carla Sands, der er tidligere skuespiller, blandt andet med små roller i tv-serien Glamour, blev ambassadør i Danmark, efter at hun havde samlet penge ind blandt velhavende mennesker i Californien. Hun havde selv doneret omkring $350.000 (knap 2 millioner kroner) til Trumps kampagne og indsættelsesfest.\nHendes egen formue stammer fra ægteskabet med ejendomsmatadoren Fred Sands.\nHun har desuden en doktorgrad i kiropraktik fra Life Chiropractic College (der i dag hedder Life University) et lille privat universitet i Marietta, i staten Georgia.\nino - 12 november, 2020 - 13:55 - #6300\nGenerelt svigter også den danske presse, for der er massevis af svindel med stemmerne i USA, mere end 300 counties fordelt på mange stater har flere afgivne stemmer end registrerede vælgere, og flere døde vælgere er tilsyneladende genopståede og har stemt. Se fx https://hodjasblog.one/tucker-carlson-dokumenter-valgsvindel-masser-af-d...\nJan - 12 november, 2020 - 17:39 - #6303\nHep nu op med pjat og indse at valget er slut og vi skal være glade for Biden vandt ! Og han vandt stort med et plus på 5 mil. stemmer\nino - 13 november, 2020 - 08:31 - #6309\n1) Valget er nu ikke helt overstået - der tælles stadig stemmer op\n2) Valgsystemerne i USA er ikke ufejlbarlige, der kan snydes, og der bliver snydt\nHelle Walther - 13 november, 2020 - 08:18 - #6308\n79% siger Biden vandt, valget var det mest reelle valg nogensinde i USA, tre procent, 3 % mener Trump vandt, det er de hjernevaskede republikanere som ikke mere tænker selv. Trump tabte, han er færdig, og burde opføre sig mere værdigt, men det kan ikke forventes af en bølle som ham\nO. Nielsen - 13 november, 2020 - 09:01 - #6311\nAt Carla Sands mand har fået tilsendt stemmeseddel betyder vel ikke, at har har stemt. Eller måske har han på Alle Helgens Dag.\nÆrgerligt, at Carla Sands ligner noget af den frugt jeg sommetider køber i supermarkedet, som har været for længe undervejs, pænt og glat udenpå, men råddent indeni.


Sanger-koncert på Kappelborg | SkagensAvis.dk - lokale nyheder fra Skagen\nSanger-koncert på Kappelborg\n22. juli 2014 - kl. 8:10 - af Michael Egelund (WebRedaktør)\n– med en skandinavisk ’wiener-trio’ og et romantisk / senromantisk repertoire.\nTorsdag den 24. juli har Skagen Musik- og Teaterforening sommerkoncert med sangere fra Staatsoper i Wien. Sopranen Lone Rasmussen og Morten Frank Larsen, baryton, kommer igen i år til Skagen, denne gang akkompagneret af pianisten Mats Knutsson, som også har slået sig ned i Wien med ansættelse på operaen.\nEfter ferien i Kandestederne skal Morten Frank Larsen synge i Rosenkavaleren (Richard Strauss) på Operaen i København. Men på torsdag vil han sammen med Lone Rasmussen give os en koncert med lieder/sange/romancer af Mendelssohn Bartholdy, Lange-Müller, Peter Heise og Johannes Brahms, og efter pausen fortsætter de med en fransk afdeling, Saint-Saëns. Fauré, Duparc og Satie for at slutte med nogle smægtende numre fra operetter af Kalman og Franz Léhar.\nHele programmet kan ses på www.skagenkultur.dk/koncerter\nMorten Frank Larsen er tilknyttet Staatsoper i Wiener, hvorfra han jævnligt rejser ud og gæsteoptræder på operascener rundt i verden. I 2013 gjaldt de som Kurvenal i Wagners Tristan og Isolde i Aarhus – for et par år siden i Capriccio (Richard Strauss sidste opera) på Metropolitan i New York. Fornylig sang Morten Frank Larsen Grev Danilo i Den glade Enke (Léhar) i Wien, og senere i efteråret går turen til Brasilien, hvor han skal synge med i Berlioz’ storværk Faust Fordømmelse, der skal opføres 3 gange.\nLone Rasmussen er engageret i koret på Wiener Staatsoper, hvor også pianisten Mats Knutsson ’arbejder’ til daglig.\nOverskriften lyver ikke, det er en skandinavisk ’wiener-trio’ – et par danske sangere med en svensk akkompagnatør – som giver koncert torsdag aften.\nKoncerter er som nævnt torsdag den 24. juli kl. 19.30 i SALEN på Kappelborg.\nDer er billetsalg på www.skagenbilletten.dk og ved døren – der åbnes kl. 19.00\nEmail en kopi af 'Sanger-koncert på Kappelborg' til en bekendt


Købmænd i Aastrup. | Aastrup Folkemindesamling\nKøbmænd i Aastrup.\nIndtil omkr. 1850 erne var den meste handel og håndværk forbeholdt købstæderne med deres privilegerede rettigheder, som gik helt fra middelalderen, og deres laug af udlærte håndværkere og svende, som nøje overvågede, at ingen krænkede deres tilegnede rettigheder eller på nogen måde vovede sig ind på deres fagområde, som vist? strakte sig mindst 1 mil = 7 1/2 km. udenfor bygrænsen, så Aastrup lå altså inden for denne afgrænsning. Der skulle også betales ” konsum” = told af varer, som førtes ind i købstaden. Det drejede sig i dagligdagen heromkring nok nærmest om korn, der solgtes til købmandsgårdene, levnedsmidler som smør og levende og slagtede dyr og fjerkræ fra omegnens bønder. Til gengæld fik man så lidt af mest nødvendige varer med hjem, men det var ikke meget, der var råd til, og dels var man delvis selvforsynende med de daglige fornødenheder og væver og træskomænd var der jo i sognet.\nKøbmands forretninger var mange steder blandende landhandler. Foruden at handle med kolonialvare, der er langtidsholdbare, som mel, gryn, sukker, kaffe te og krydderier med mere. Desuden handlede de med køkkengrej, porcelæn, manufaktur, beklædning, syting, papir, legetøj, isenkram, landbrugsartikler og hvad der ellers skulle bruges. Dog ikke mælk, brød og kød som man købte på mejeriet, bageren og slagteren.\nDen første dagligvarehandel oprettedes i Aastrup i 1899 som en brugsforening på Svendborgvej 279. Ejendommen, der var ret nyopført, ejedes af bødker Peder Christian Pedersen, der i 1902 solgte til tømrer Niels Peder Svendsen og hustru Karen. Chr. Pedersen byggede derefter hus på Eskemosegyden 1. Niels Peder Svendsen var uddeler og købte i 1921 brugsforeningen og forsatte som købmandshandel der varede i tre generationer. Der var jord til ejendommen og blev drevet som et husmandsbrug. Jorden solgte Svend Svendsen til kommunen i 1950. Det blev senere til den øverste del af Gyvermosen.\nTredje generation Rita og Niels Fabricius-Svendsen byggede en ny selvbetjeningsbutik i 1964. De drev den til de forpagtede den ud i 1994 og gik på pension. Butikken lukkede i 2004\nOmkring 1925 påbegyndtes købmandsforretning i Eskemosegyden 27. Første indehaver var Carl Madsen. Han var søn fra Tværvej 5.\nCa 1930 købte fhv. mejeribestyrer Peter Hemmeløff Andersen, der kom fra Køge-egnen hus og forretning, som hans kone mest passede de næste ca. 30 år. De havde børnene Poula, Kaj, Kjeld og Finn. Der var ikke kunde- underlag til så mange butikker, især ikke fra krisen omkr. 1930 og de nærmeste år fremover, så der kunne ikke skabes den store omsætning. Den ugentlige varetur klaredes på cyklens bagebærer fulgt af et par drenge med samme last. Skolebørnene var faste kunder, hvis de engang imellem fik en 5 øre med til et kræmmerhus ”brystsukker.” Eller når de til eksamen før 1. april fik en hel 25 øre med, som kunne række til fem flødeboller! Der blev arbejde på mejeriet for P. Andersen, hvor han i en lang årrække bl. a. var en værdsat regnskabsfører. Omkr. 1935 blev de værtspar i Aastrup forsamlingshus, hvor de under krigen, trods de knappe rationeringer, mørkelægning, udgangsforbud og andre besværligheder stod for mange store arrangementer.\n1924 købte Bertha Ellegaard, – en ugift datter fra ”Værnehøjgaard”, huset på Svendborgvej 291. Sammen med en kvindelig medhjælp, Ida, indrettede hun her butik, og kørte selv en ugentlig varetur med hest og vogn, som hun lånte hjemme på gården. mens hun var inde ved kunden bandt hun hesten med en snor til et 20 punds jernlod, som hun havde med i vognen.\nI 1936 solgte hun til Rasmus P. Rasmussen fra ”Skovshøjgaard. Sammen med hustruen Ella førte han butikken videre. Samtidig anskaffede han en helt ny FORD V 8 syv personers hyrevogn, og drev i en lang årrække sognets mest benyttede ”lillebils-forretning” Under krigen, da benzinen slap op, fik han påmonteret gasgenerator, så der nu kunne fyres med små stykker bøgebrænde, der udviklede gas, som motoren kunne forbrænde og give trækkraft. Det gjorde kørslen meget besværlig, da der nu skulle tændes op og være ild et stykke tid inden der kunne dannes gas, så motoren kunne startes op. Under krigen havde han tilladelse til at køre med læge og jordemoder døgnet rundt. Han havde haft børnelammelse og kunne ikke løfte højre arm. Bilen var specialbygget og han skulle til prøve hvert år. Købmandsforretningen lukkede midt i 1960erne.\nSanatorievej 24 -senere Sanatorievej 6\nHer ved Limmer Odde ligger det flotte “Skovfogedhus” ligeud til Nakkebølle Fjord. Huset blev bygget i 1877 af Holsten-Carisius, som på det tidspunkt var ejer af godserne “Holstenshuus” og “Nakkebølle”.\nHuset er bygget i “tysk bindingsværk stil” med rødkalkede felter.\nDa Nationalforeningen i 1906 køber “Bittenhuset” Sanatorievej 14b – boede Fæsteren Peter Poulsen med familie. Peter Poulsen havde været Fiskerifoged mange år.\nSammen med sin søn Jens Peter Poulsen lejer de sig ind i Skovfogedhuset. Jens Peter Poulsen arbejder på Sanatoriet. Og ved siden af starter han en Vognmands Forretning op med heste og vogn.\nHans vognmandskørsel bestod fortrinsvis af transport af besøgende til Sanatoriets patienter. De skulle køres frem og tilbage fra Pejrup Station, og fra 1916 fra\nPå et tidspunkt indretter han Traktørstedet, hvor patienter, besøgende og andre kunne købe kaffe med mere.\nDæmningen over Nakkebølle Fjord blev bygget i 1866-1870. Men først i 1922 blev det offentligt tilgængeligt at benytte dæmningen til al slags færdsel.\nHan ønsker at få sit eget sted i 1922 – og køber derfor jord fra “Enemærkegård”. Her bygger han “Skovvang” Sanatorievej 6. Jordstykket var på ca. 5 tønder land, og blev drevet som et mindre landbrug.\nStuehuset blev bygget i en ret stor størrelse – med butik, afholdscafé og værelser til overnatning for besøgende. Der blev stadigvæk drevet vognmandskørsel. På et tidspunkt blev heste og vogn skiftet til biler.\nI 1941 bliver Skovvang overtaget af Jørgen Peter Jørgensen, og i 1943 kommer Aage Dueholm Nielsen til.\nEfter anden verdenskrig bliver Aage Dueholm Nielsen enige med Aage Christoffersen i Nr. 14 om at Skovvang udelukkende driver “Afholdscafé og Pensionat” og Aage Christoffersen ‘ren’“Købmandsbutik”. På ét tidspunkt udstykker Aage Dueholm Nielsen sin jord til ca.\n19 sommerhusgrunde – med Dybskrog, som vejnavn.\nDec. 2019. Skrevet af Finn Christoffersen. Aastrup Folkemindesamling.\nHuset blev i 1923 bygget af Karen Nielsen (Karen Bums ell Ká Bums).\nHun var datter fra ejendommen Nr. 14a. Karens mor Johanne Nielsen var blevet enke i 1923, og flytter med til datteren. Moderen dør i 1934.\nHun indrettede en Café, hvor der kunne købes kaffe og kage. Stedet blev flittigt besøgt af\nsanatoriets personale og besøgende. Der blev også indrettet en lille forretning med daglige fornødenheder samt lidt til den ‘søde tand’.\nNår folkeskolen i Aastrup var på udflugt med frøken Madsen kunne børnene bruge deres\nlommepenge til lidt slik.\nSept. 1935 udlejer hun huset til Elna og Aage Christoffersen for kr. 450,00 årligt – mod at Karen Nielsen kunne beholde et lokale til sine effekter.\nElna og Aage Christoffersen køber i Nov. 1940 huset for kr. 9.200,00.\nEfter anden verdenskrig bliver de enige om med Aage Dueholm Nielsen på Skovvang, at han fortsætter med ‘ren’ Café og Pensionat – og Aage Christoffersen ‘ren’ butik.\nDerefter blev der indrettet et større butikslokale med store vinduer, og et indgangsparti. Aage Christoffersen havde fået næringsbrev, som handlende i 1935. I 1947 blev der påtegnet ‘med stærke drikke’.\nPå samme tidspunkt blev der åbnet en ‘IS Kiosk’ med produkter fra Hesselager IS.\nEfter at der var kommet mandlige patienter til Sanatoriet i 1951 – blev der i stigende grad\nproblemer med indtagelse af stærke drikke. Derfor bad Overlæge Tage Helms i juni 1961 –\nkøbmanden om at standse salget af de stærke drikke.\nEfterhånden fik man styr på behandlingen af tuberkulose, og færre blev indlagt. Fra maj måned 1963 blev der plads til ældre patienter fra Odense Kommune. Disse plejepatienter kunne ikke gå om at handle selv – derfor fik Elna og Aage Christoffersen 1. Maj 1972 lov til at indrette en ‘kiosk’ på Sanatoriet. Herefter blev deres butik på Sanatorievej 14 lukket.\nKøbmandsparret fortsætter med kiosken indtil 1. Nov. 1973, hvorefter den bliver overtaget af Fru Haugaard, Vester Aaby.\nKøbmandsparret sælger Sanatorievej 14 i 1978, og flytter til Faaborg.\nI alle årene blev Aage kendt og kaldt under navnet “STOFFER”.\nDec. 2019. Fortalt og skrevet af sønnen Finn Christoffersen, Bellinge.\nBestyrelsesmedlem af Aastrup Folkemindesamling


Dansk Center for Herregårdsforskning - Nyheder - Konference om de danske herregårdes fremtid\nDe danske herregårdes fremtid\nDe danske herregårde er andet - og langt mere - end de storslåede hovedbygninger. De er enestående fysiske helheder, der udover hovedbygningen består af ladegårde, drifts- og avlsbygninger, såvel som haveanlæg med righoldige inventarer af lysthuse og skulpturer og ikke mindst landskaber med levende hegn, enge og lystskove. De danske herregårde repræsenterer således ganske uomtvistelige arkitektoniske, landskabelige og kulturhistoriske værdier.\nDen samfundsmæssige udvikling i det 20. århundrede har imidlertid bevirket, at det økonomiske grundlag for mange danske herregårde har ændret sig radikalt; ændrede produktionsforhold har medført, at de oprindelige avls- og driftsbygninger ofte ikke længere er anvendelige i den moderne produktion, hvorfor mange af disse bygninger nu står tomme hen. Behovet for at prioritere investeringerne har bevirket, at vedligeholdelsen af plejekrævende haveanlæg og store, tomme bygningsanlæg ofte må tilsidesættes til fordel for investeringer i godsdriften - og i denne proces går store værdier tabt.\nFremvæksten af den moderne oplevelsesøkonomi gør det muligt at udnytte herregårdenes herlighedsværdier og den følelsesmæssige appel til den brede befolkning - og kan således siges at repræsentere et bud på fremtidige indtægtsmuligheder for de herregårde, som evner og ønsker at udnytte den. Heller ikke indtoget i oplevelsesøkonomiens rækker er imidlertid omkostningsfrit for alle herregårde - ændringer af gamle, tomme bygninger, tilpasninger af haveanlæg og hovedbygninger kan bevirke, at historiens spor og de kulturhistoriske værdier forsvinder.\nKort sagt står de danske herregårde i en situation, hvor der skal tages stilling til, hvordan det fremtidige økonomiske grundlag sikres - og hvordan det gøres på en måde, så de kulturhistoriske værdier i videst muligt omfang sikres. Fordi herregårdene rummer og repræsenterer værdier, der rækker udover den enkelte familie eller herregård, er det en situation, vi som samfund må forholde os til: ikke fordi alt kan eller skal bevares - men fordi herregårdenes betydning for lokalsamfundene og for den fælles erindring er så betragtelig, at den fortjener, at udviklingen ikke går upåagtet hen.\nKonferencen om de danske herregårdes fremtid blev støttet af Augustinus Fonden, C.A.C. Fonden, Nykredits Fond og Oticon Fonden


Tiden nærmer sig alt for hastigt til afgang d. 1. juni. Vi bor i øjeblikket i flytterod og Lene forbereder sig til den afsluttende eksamen. Oveni kommer alt arbejdet på at klargøre båden og forberede alle de små og store praktiske ting der skal være på plads. Foruden huskelister liggende derhjemme og på båden, har jeg efterhånden én permanent huskeliste i lommen.\nDet er en temmelig stressende tid og den første del af sejlturen er planlagt til afslappende sejlads. Lene dimitterer d. 17. juni på skolen i Kerteminde. Det vil sige at vi har over 14 dage til at sejle over på den anden side af Fyn. Det er rigtig god tid til af lave afstikkere undervejs...\nI Kerteminde venter Allan Hagner. Han påmønstrer efter dimissionsfesten, sejler med til Norge og bliver ombord så længe hans økonomi kan holde. Allan er selv sejler og har en Folkebåd bygget i træ. Den er for resten til salg.\nAllan på molen i Kerteminde\nAfgang er udsat til torsdag d. 9. juni kl. 10. Det virkede håbløst at proviantere, klare alt det praktiske herhjemme og at gøre båden shipshape til vores første deadline. Nu er der kommet ro på, samtidig med at vi kan forberede os mentalt til at rejse.\nDe seneste dage er gået med at pakke en førstehjælps- og en sygekasse. Vi har samlet underholdning i form af bøger, lydbøger (nogen gange er det rart at kunne diskutere de indtryk man får fra bøger. Ulempen kan være at man bliver hæs af at læse højt for hinanden! Derfor har vil vi forsøge med dette medie), musik, film, akvarel og strikketøj til regnvejrsdage o.l. På de foregående sejlture har vi samlet en række erfaringer omkring smarte løsninger og praktiske ting at have med. De er efterhånden ved at blive streget ud på huskelisterne.\nI dag, fredag, har vi planlagt en tysklandstur. Til weekenden skal båden forhåbentlig ud at sejle en testtur. Det bliver den første tur, udenfor havnebassinet, i denne sæson Jeg krydser fingre for at alt virker efter hensigten... især de ombygninger der er lavet.\nDe sidste dage inden afsejling skal gå med at pakke båden og vænne os til at bo ombord igen.\nP.S. Lenes eksamen gik over al forventning!\nLene afkrydser huskesedlen.\nSkipper arbejder med opløsningsmidler.\nAnkerkæden blev lagt i den nye brønd i stævnen og skottet kunne holde til det. I går tirsdag kom vi ud på årets første sejltur. Den varede en times tid, og det var mest for lige at tjekke riggen igennem. De tilbageførte fald og liner løb som forventet. Hele skibet er blevet rengjort fra ende til anden og alt vores gods har fået faste pladser.\nVi har været rundt og besøge familie og venner for at ønske dem god sommer.\nNu er både skibet og vi klar til vores længste tur hidtil. Hvad mon vi skal se og opleve?\nRoomservice kommer på besøg:\n"Jobbe, du roder!!!"


Other people wouldnt want to hear you if you said that these are the best days of our lives - Plantesmilet\nOther people wouldnt want to hear you if you said that these are the best days of our lives\nPosted on 26. maj 2019\nDet er halvtidligt søndag morgen, og Musen gør sit bedste for at overbevise mig om at han IKKE er vågen nok til at komme op, men helt bestemt vågen nok til at jeg skal stå bøjet over hans seng og spørge om han er vågen, så han kan sige nej.\nVi hygger os for tiden, Musen og mor. Tusser rundt, leger lege. Tager på små udflugter. Meget små, da det er gebrækkeligt hvor lidt man kan nå med et barn der sover halvlænge og påstår (!) at han sover endnu længere og stadig også er ret gift med sin lur i barnevognen fra 12 til 14.30 og så ellers begynder at blive småpylret 17,30. Men små ture i klapvogn med frokost på et tæppe kan også noget. Og ellers går vi bare hen på den lille bakke ved siden af kolonihaven og leger ”Nu går jeg lige en tur. Farvel mor. Vi ses!” Og så går han en tur og kommer tilbage, uden at gå ud på vejen, for der er biler og biler er FARLIGE. Eller gemme, hvor han dog insisterer på at vi begge gemmer os. Hver vores sted. Så står vi der bag to hushjørner og er gemte.\nDet er, helt uden ironi og bitterhed, ret skønt.\nMen. Farmand kommer til at flagre lidt i periferien. Han arbejder lidt længere end mig de fleste dage og lidt mere forskudt, så han oftere er væk om eftermiddagen. Og så har han været ramt af en lille stime af ting han virkelig burde tage med til. Musen har altid været mors dreng, og han er helt tydeligt ved at tage et udviklingsspring hvor verden bliver større og farer mere håndgribelige. Og det ene med det andet er det kun mor der dur lige nu. Til bleskifte, til putning, til morgenrutine, til at tørre mikroskopiske krummer af mundvigene.\nJeg bliver godt stegt, min kæreste bliver forståeligt nok lidt ked af det, og Musen forstår ikke hvorfor vi vil lave om på nogle rutiner der fungere fint for ham.\nSå sker der jo det at min kæreste kompenserer ved at være den der køber ind. Den der laver mad. Den der laver gør det selv-opgaver han ikke finder den store fornøjelse i, men når nu jeg er optaget af at lege den der gemmeleg, så skulle det da bare mangle.\nOg det var jo ligesom mig, der var hende med boremaskinen og lægtehammeren i det her outfit! Jeg savner helt vildt at sende krop og hjerne i samme retning. At planlægge et projekt, udføre det i sammenbidt ensomhed, dokumentere og evaluere bagefter. Have ondt i ryggen på den gode måde.\nI sidste weekend fik jeg vist skrevet at jeg savnede at være en mand. Det gør jeg ikke, jeg havde bare PMS. Men jeg savner nogle gange den koldblodighed det kræver at sætte tid af til de der opgaver, som jeg ikke selv kan finde ud af om er livsnødvendigheder eller hobby. I ved, den afskallede maling i vindueskarmen. Til at sige, at nu ordner jeg det, og så må andre indrette sig. Også selv om det betyder et ulykkeligt barn ved skørterne … Den går ikke helt vel? Eller betyder endnu en aften hvor vi ikke spiser sammen, fordi jeg er taget i kolonien med en rystepudser. Når vi i forvejen spiser sammen lidt for sjældent på grund af de der skæve vagter. Den sidste er nok trods alt bedre, både for resultatet rystepudsningen og fordi den giver barnets far mulighed for noget kvantitetstid.\nJeg ved godt det er en fase. En eller anden dag siger Musen ikke bare at han går en tur, ”farvel mor!” – han kommer til at gøre det, og jeg glæder mig egentlig ikke specielt. Indtil da melder jeg mig frivilligt til at være den der handler, så det udligner sig lidt hvem der er hjemme og hvem der er væk. Selv om min kæreste spørger om jeg spiller martyr. Siger nogle gange jeg skal tisse, når der er en lorteble, fordi Musen faktisk forstår den slags argumenter nu. Selv om jeg lidt føler jeg spiller martyr. Og booker gør det selv-tid i kalenderen, fordi det ligesom alt muligt andet ikke kommer af sig selv.\nLivet med små børnPlantesmilet og søn


Der er elementer i de nyateistiske aktiviteter, som man kan være taknemmelig for. Det gælder dog ikke retorikken. Må- - PDF\nDownload "Der er elementer i de nyateistiske aktiviteter, som man kan være taknemmelig for. Det gælder dog ikke retorikken. Må-"\n1 Introduktion Fra 2004 og nogle år frem udkom der flere bøger på engelsk, skrevet af ateister, som omhandlede Gud, religion og kristendom. Tilgangen var usædvanlig kritisk over for gudstro og kristendom. Religion blev set som en sygdom, der forgifter alt. Der opstod nærmest en bevægelse i kølvandet på udgivelserne, og et væld af bøger fulgte efter. De fire mest indflydelsesrige og kendte ateistiske forfattere var Richard Dawkins, Sam Harris, Daniel Dennett og Christopher Hitchens. Den tænkning, som fulgte herfra, er blevet kaldt nyateisme. De fire forfattere fik flere tilnavne, blandt andet de fire ryttere fra Åbenbaringsbogen (Åb 6) eller firebanden. Dawkins har været den mest kendte og indflydelsesrige og har fået betegnelsen ypperstepræsten blandt nyateister. Den bevægelse, der fulgte i halen på de fire personer, havde det meste af sit liv på internettet. Bevægelsen kom også op til overfladen i forbindelse med foredrag, debatter, møder, sommerlejre og lignende. Men tilslutningen i den fysiske verden var ikke overvældende. Indflydelsen foregik mest gennem bogudgivelser, internettet og foredrag. Jeg har beskrevet nyateismen i datid som noget, der var 7\n2 engang. Grunden er, at nyateismen ikke står så stærkt, som den gjorde for bare få år siden. Den eksisterer stadig, men til dels som gentagelser af, hvad der allerede er sagt. Som åndsretning har den ikke samme livskraft som for fem år siden. Argumenterne er blevet prøvet, diskuteret og har vist sig ikke at være så stærke, som mange først troede. Men hvorfor så skrive en bog om nyateisme når relevansen ikke er den samme mere? Det, der alligevel kan berettige til en bog, er, at tankerne stadig øver indflydelse, selvom indflydelsen er aftagende. Nogle af de grundlæggende antagelser om verden, som ligger i nyateismen, er gået mange i blodet, selvom argumenterne blæser i vinden. Derudover er de spørgsmål, som rejses, af stor betydning. Det berører overvejelser om, hvor vi kommer fra, hvor vi er på vej hen, hvad der er godt og ondt, og hvilke argumenter vi i givet fald kan have for det ene eller det andet grundlæggende synspunkt. Det er spørgsmål og overvejelser, der er afgørende for menneskelig kultur og identitet. Nyateismen kan bruges som springbræt til at overveje emner, som er væsentlige. Der er mange, særligt i den engelsksprogede verden, der har udgivet bøger i tilslutning til nyateismen og dens bekendelse. Samtidig er der også kommet et væld af bøger, som kritiserer nyateismen og dens tænkning. Flere af bøgerne, som prædiker nyateisternes glade budskab, er blevet oversat til dansk, og der er også danskere, som har ladet sig påvirke, som henviser til ovenstående personer og tænker i samme baner. Derfor er det relevant, at der også på dansk udgives bøger, som peger på svaghederne i den nyateistiske argumentation. Der er elementer i de nyateistiske aktiviteter, som man kan være taknemmelig for. Det gælder dog ikke retorikken. Må- 8\n3 den, der skrives på, er voldsom. Det er baggrunden for, at man ikke bare har talt om ateisme, men om nyateisme. Det er blevet kaldt militant ateisme på grund af den aggressivitet, som lægges for dagen. Det, man i stedet kan være taknemmelig for, er, at nyateisterne med stor lidenskab sætter fokus på spørgsmål, som er væsentlige. Måden, det sker på, er ofte primitiv og begrænset, men emnerne er vigtige. Dog må man også, når nyateisme bruges som anledning til at diskutere ateisme og teisme, komme med en undskyldning over for den almindelige ateist. Mit indtryk er, at nyateismen i høj grad har sit liv på internettet. De ateister, jeg har mødt og talt med, er ikke begejstrede for nyateismen. Fænomenet repræsenterer ikke ateisme som sådan, og det vil være urimeligt over for ateister, hvis man giver indtryk af, at Richard Dawkins og ligesindede repræsenterer ateismen. Den nyateistiske argumentation eller propaganda har skabt en interesse for spørgsmålet om Gud. Den har afstedkommet, at der er udgivet flere bøger om emnet, som er værd at læse. Selvom oplægget til udgivelserne ikke har været det bedste, er der trods alt kommet noget godt ud af det. Jeg henviser i slutningen af bogen til nogle få af de bøger. Den interesserede læser, som følger den korte vejledning, jeg giver til sidst, kan hurtigt finde mange andre bøger, som vil kaste lys over emnet dog er alle de nævnte bøger på engelsk. Temaerne er store, og der kan skrives flere bøger om hvert emne. Bogen her er derfor også kun en appetitvækker, hvor læseren kan få en forståelse for dele af argumentationen og en fornemmelse af, hvilke emner det er, der behandles. Spørgsmål om Gud, religion, kristendom, Bibelen, verdens begyndelse, moderne fysik, videnskabsfilosofi, udviklingen i den vestlige civilisation, retfærdighed, fri vilje, bevidsthed, 9\n4 moralske valg og godt og ondt kan synes som overvældende store emner, men samtidig er de yderst vigtige og uundgåelige. Jeg vil i begyndelsen af bogen kort beskrive Dawkins, Dennett, Harris og Hitchens og deres tilgang til emnet religion. Beskrivelsen vil være meget kortfattet og vil mere være en berøring end en udfoldelse af deres tanker. Det giver en fornemmelse af, hvordan disse nyateister tænker. Men jeg vil gentagne gange i løbet af bogen vende tilbage til dem under behandlingen af forskellige temaer, som står centralt i debatten. Spørgsmålet om forklaring Når man taler med børn, kan man af og til opdage, at de kan være meget spørgende. Nogle børn finder også ud af, at man altid kan stille spørgsmålet Hvorfor? Ligegyldigt hvilket svar der gives, kan det mødes med et hvorfor. Det samme opdager man også, når man beskæftiger sig med videnskabsteori. En forklaring må altid stoppe på et tidspunkt og forudsætte noget, som ikke er forklaret. Uden at vide det kan børn dermed rejse de store spørgsmål i livet, som mennesker har diskuteret og forholdt sig til i århundreder. Spørgsmålene kan være simple og også misforståede, men de kan rejse overvejelser, som er vigtige og komplicerede. Det samme gør sig gældende, når man forholder sig til det, der har fået navn af nyateisme. Når der skal tales om ateisme og gudstro, er nyateismen som sagt ikke det bedste sted at begynde. Men årsagen til, at det kan være relevant at tage udgangspunkt i nyateismen og bruge den som anledning til at forholde sig til det langt vigtigere, nemlig de grundlæggende spørgsmål om livet, er, 10\n5 at nyateisterne er brændt igennem i medierne og også har en læserskare. Deres måde at argumentere på påvirker manges måde at tænke på. Dog skal man være opmærksom på, at debatten kan blive skæv, hvis man tager udgangspunkt i de nyateistiske argumenter. Man kan let komme til at begynde et sted, som ikke er særligt frugtbart. Ikke desto mindre kan udgangspunktet også gribes positivt an, hvilket jeg vil forsøge her. Nyateismen kan være et springbræt til noget bedre. Som det vil fremgå af det følgende, er meget af argumentationen misforstået og underlødig, men emnerne er vigtige. Som sagt er emnet enormt. For eksempel er jeg nødt til at forholde mig til spørgsmålet om, hvordan vi skal forstå europæisk historie. Når det siges, at religion forpester alt, og historien fremdrages som eksempel på tesen, bliver jeg nødt til at forholde mig til påstanden, selvom den tydeligvis er tåbelig. Og europæisk historie er et emne, der hurtigt kan gribe om sig; for ikke at tale om verdenshistorien, for det er ikke kun Europa, der inddrages i skærmydslerne. Temaer som verdenshistorien, moderne fysik, videnskabshistorie, videnskabsteori, biologi, moralfilosofi, argumentationsteori og logik er alle emner, der let griber om sig. Samtidig er det også de ting, man mere eller mindre indirekte kommer i berøring med, når børn spørger. Og hvis det hele gribes ret an, kan blandingen af kortene føre til en interessant samtale. Det drejer sig jo om, hvor vi kommer fra, hvor vi er på vej hen, og hvad der på den vandring må siges at være godt og ondt. Hvad kan være mere vigtigt at tale om end det? Indholdet i denne bog er derfor ikke en udfoldelse af hele den nyateistiske trosbekendelse, men i stedet en udfoldelse af aspekter af hvordan vi grundlæggende må forstå verden og 11\n6 de begivenheder, vi erfarer i den. Altså spørgsmål om hvad årsagen er til det hele. Er der en begyndelse, og hvis der er, hvad er årsagen til den begyndelse? Er det fornuftigt at tale om godt og ondt, og på hvilken måde kan man afgøre, om noget er det ene eller det andet? Hvordan skal vi forstå de historiske begivenheder, som har gjort, at vi er, hvor vi er i dag det vil blandt andet sige: Hvad er årsagen til nazisme, stalinisme og ondskab og terror i det hele taget, og hvordan kan vi undgå det i dag? Når vi forholder os til de spørgsmål, så kommer vi i berøring med vores grundlæggende antagelser om verden, og hvordan den hænger sammen. Dermed kommer Gud også ind i billedet. Vi kan ikke undgå spørgsmålet, om baggrunden for alt er bevidsthed eller materie. Som det vil blive tydeligt i løbet af bogen, så er menneskers antagelser styrende for, hvordan verden opfattes og tolkes. Hvad man anser for rimeligt og sandsynligt, er delvist afhængigt af, hvor man står og betragter verden. Det betyder ikke, at grundsyn ikke kan udfordres. Det kan de så afgjort. Men de grundlæggende antagelser får ikke desto mindre afgørende betydning for ens tolkning af verden. Der er nogle grundantagelser, som er selvforstærkende. Hvis Gud er, betragtes verden på en anden måde, end hvis Gud ikke er. Disse grundantagelser får også betydning for tolkningen af historien. Hvad er baggrunden for, at der i historiens løb er opstået adskillige totalitære samfund, som har masser af menneskeliv på samvittigheden? Her gives der diametralt modsatte svar, og dem, der er uenige, kan ofte have svært ved at se det fornuftige i modpartens argumenter. Hvad man antager om verden, har betydning for, hvordan man tolker den og vice versa; uden at det betyder, at samtalen bliver umulig. I de her samtaler, hvor de store spørgsmål skubbes om- 12\n7 kring, kan det være godt at afgrænse emnet og tydeliggøre definitionerne, for at man ikke skal tale fuldstændig forbi hinanden. Det drejer sig for eksempel om, hvordan vi definerer ord som Gud, videnskab og tolerance. Spørgsmålet om videnskabelig afgrænsning og forklaring vil jeg vende tilbage til senere. Denne bog kan beskrives som en apologetisk bog. Dog kan det ord let misforstås. Også her er afgrænsning og definition påkrævet. Apologetik er ikke, at man for enhver pris skal finde løsninger på problemer eller finde svar til ens kritikere, så man i fred kan mene det, man altid har ment. Apologetik kan beskrives med et citat af C. S. Lewis: Vi har brug for god filosofi, om ikke for andet så fordi dårlig filosofi har brug for et svar. 1 Når der spørges til troen og den anklages, men anklagen og spørgsmålene er udtryk for misforståelser og fejlopfattelser, så må der udredninger til. Det er det, apologetik er udredninger. 13


10.000 inviteret til at møde Tine Lindhardt - Udfordringen\n10.000 inviteret til at møde Tine Lindhardt\nDet Danske Bibelselskabs nye generalsekretær Tine Lindhardt sætter Bibelen på dagsordenen på landsdækkende turne. På møder i hvert af de ti danske stifter præsenterer Bibelselskabet et nyt initiativ  Bibelsøndagen  i arbejdet med at gøre Bibelen nærværende i danskernes liv. Flere end 10.000 er inviteret til møderne, der også er åbne for andre interesserede.\n– Bibelen er en utrolig vigtig bog, hvis man vil forstå, hvorfor det danske samfund er blevet, som det er. Men Bibelen handler om langt mere end historisk fortid. Bibelen har i høj grad bud på nutiden og til fremtiden, og derfor må den ned fra hylden og gøres nærværende i danskernes liv i undervisning, i oplysning og i forkyndelse, siger Tine Lindhardt.\nMøderækken begynder 2. september i Præstevangskirken i Hillerød og fortsætter i stift efter stift frem til d. 29. oktober.\nHan elsker at miste kontrollen


Michi's Appartements i Gerlos til Bedste Pris-garanti | Agoda.com\nMichi's AppartementsGerlos 132, Gerlos, Gerlos, Østrig, 6281 - Se på kortRigtig godt7,9Baseret på28anmeldelserMichi's AppartementsSe flere billederSe flere billederSe alle 25 billeder8,4 Rigtig god placeringSe på kort8,4BeliggenhedFaciliteter du vil elskealtan/terrasse\nMere om Michi's Appartements;En oversigtMed en praktisk beliggenhed i Gerlos er Michi's Appartements et fremragende udgangspunkt for at gå på opdagelse i denne livlige by. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder. På Michi's Appartements gøres der alt for at sikre gæsternes komfort. For at opnå dette tilbyder hotellet den mest imødekommende service og de bedste bekvemmeligheder. Gratis trådløst internet på alle værelser, parkering, familieværelse er blot nogle af de faciliteter der adskiller Michi's Appartements fra andre hoteller i byen. Atmosfæren på Michi's Appartements afspejles på hvert eneste værelse. opvarmning, altan/terrasse, fjernsyn, satellit-/kabel-tv, køleskab er blot nogle af de faciliteter der kan findes på ejendommen. Hotellets rekreative faciliteter, som skisport, er indrettede med ro og afslapning i mente. Michi's Appartements er et idéelt sted for rejsende der efterspørger charme, komfort og bekvemmelighed i Gerlos.Vis mereHvad de tilbyderInternetadganggratis Wi-Fi på alle værelser Services og bekvemmelighederrygeområde Adgangkæledyr tilladt Tilgængelig i alle værelseraltan/terrassekøkkenudstyrsatellit-/kabel-TVbruserkøleskabTVgratis vand på flaskemikroovn hårtørreropvarmning Vis mindrePolitikkerEkstra senge afhænger af det værelse, du vælger. Se venligst det enkelte værelses maksimale belægning for flere oplysninger.Ved reservation af mere end 5 værelser, kan andre vilkår og yderligere tillæg gælde.Vis mere


BAF Academy 15 Squadron Jessore AB K-8W (8) lev. 2014>\nAFM 11/14 : Kina har leveret de 4 første Hongdu K-8W jettrænere/lette kampfly [inkl. 14323] til Bangladesh' luftvåben. Flyene ankom til BAF Base Sgt Zahuri Haque/Shan Amanat IAP, Chittagong 25/9/2014, hvorefter de fortsatte til BAF Base Bir Sreshtho Matius Rahman, Jessore to dage senere. I alt 9 K-8W fly vil tilgå 15 Squadron, som tidligere har opereret Cessna T-37B fly frem til 2011. Siden da er træningen blevet overtaget af L-39ZA fly. Kontrakten for de nye fly blev indgået med CATIC (China National Aero-Technology Import and Export Corporation) i 2013, men er først blevet kendt 22/6/2014. Alle fly forventes at være i tjeneste inden årets udgang.\nFG 9/12/14 : Bangladesh har modtaget de første 4 Hongdu K-8 jettrænere [inkl. 14321], som skal afløse de aldrende Cessna T-37 fly. I alt 9 fly er blevet bestilt.\nAFM 2/15 : Bangladesh' luftvåben bestilte 9 Hongdu K-8W Karakoram jettrænere ultimo 2013. De første 4 stk. [inkl. 14320] blev leveret til 15 Squadron ved BAF Academy, Matiur Rahman, Jessore sept. 2014.\nAFM 6/15 : Bangladesh bestilte 9 Hongdu K-8W jettrænere til luftvåbnet, hvoraf de første 4 stk. blev leveret sept. 2014. Resten skulle efter planen følge inden årets udgang, men det er endnu ikke blevet bekræftet.\nAFM 8/18 : Luftvåbnet i Bangladesh har bestilt yderligere et parti af K-8W Karakorum jettrænere fra Hongdu Aviation Industrial Group i Kina. Kontrakten var blevet underskrevet 20/6/2018. Det præcise antal fly omfattet af den nye aftale blev ikke offentliggjort, men kilder fra den lokale regering oplyste okt. 2017, at landet planlagde at anskaffe yderligere 7 fly af denne type i 2 partier i hhv. FY 2017-18 og FY 2018-19. Luftvåbnet råder allerede over 8 K-8W fly, hvoraf de første 4 blev leveret sept. 2014. Opereres af 15 Squadron ved Jessore.


Utrolig, lækkert sommerhus fra 2006 på 120 m2, som er beliggende på en naturgrund med græsplæne omgivet af hæk på alle 4 sider. Huset er til 8 personer, som er fordelt på 3 soveværelser samt en hems med 2 sovepladser. Huset råder over 2 badeværelser. Huset er utrolig dejlig indrettet og fremtræder overalt indbydende og særdeles velholdt. Huset ligger i et naturskønt område, hvor man kan opleve et rigt dyreliv. Gode badefaciliteter fra badebro. Fine indkøbsmuligheder i Horsens, Glud og Juelsminde. Der findes ligeledes en masse hyggelige cafeer og spisesteder i byerne samt museer for enhver smag.\nUtrolig, lækkert sommerhus på 120 m2, som er beliggende på en naturgrund med græsplæne, som er omgivet af hæk på alle 4 sider. Huset er bygget i 2006. Huset er til 8 personer, som er fordelt på 3 soveværelser: et soveværelse med br. dobbeltseng samt to værelser med hver 2 enkeltsenge, som kan stilles sammen. På hemsen findes 2 sovepladser. Alle senge er med boksmadrasser. Huset råder over 2 badeværelser: et lille badeværelse med wc, håndvask og bruseniche samt et stort og flot badeværelse med håndvask, bruseniche, sauna og spa. I bryggers findes fryser (50 L), vaskemaskine og tørretumbler samt Weber Grill. Køkken og stue er kombineret. Det lyse og flotte køkken har keramisk komfur med varmluftsovn, emhætte, køleskab, mikroovn og opvaskemaskine. Den hyggelige stue med højt til loftet er smagfuld indrettet og har Smart TV tilsluttet Ethernet (Netflix, YouTube) samt TV2, stereoanlæg, DVD-afspiller, trådløst internet samt udgang til en delvis overdækket, afskærmet terrasse med havemøbler. I køkken og på begge badeværelser er der klinker med gulvvarme, i stue og i alle soveværelser er der trægulve, mens på hems er der gulvtæppe. Barneseng, barnestol, puslepude, sandkasse og gynge forefindes i sommerhuset. Opvarmes med varmepumpe og El radiatorer. Huset er utrolig smagfuldt indrettet og fremtræder overalt indbydende og særdeles velholdt. Huset ligger i et naturskønt område, hvor man kan opleve et rigt dyreliv. Gode badefaciliteter fra badebro. I Juelsminde er der gode indkøbsmuligheder og man kan opleve en hyggelig atmosfære på havnen. I Horsens findes mange indkøbsmuligheder og en spændende gågade fyldt med butikker. Ligeledes findes en række spændende besøgsmuligheder såsom fængsel-, industri- og kunstmuseum.


Skakkens historie af Peter Dürrfeld – anmeldelser og bogpriser - bog.nu\nSkakkens historie spillet, kulturen, mestrene af Peter Dürrfeld\nVerdensmestrene i skak er igennem tiderne kommet fra mange nationer: Tjekkiet, Østrig, Tyskland, Cuba, Holland, USA og Sovjet m.fl. - og ofte har det været med politiske over- og undertoner, når mestrene fra store magtfulde nationer har dystet. Skakkens historie af Peter Dürrfeld er ikke blot en snæver beretning om spillets vigtigste matcher, hvike træk, der blev foretaget og hvorfor, men også en farverig fortælling om det kongelige spils opståen og udvikling.I bogen sættes spillet ind i en bredere kulturel og samfundsmæssig sammenhæng, og der drages paralleller til alt lige fra den gamle arabiske kultur til romantikken og andre væsentlige europæiske kulturstrømninger. Også verdenskrigenes betydning for verdensmestrene og de øvrige store spillere bliver belyst. Endelig vil bogen, hvor det er relevant, også have en dansk vinkel på skakhistorien.\nVi er endnu ikke stødt på en boganmeldelse af 'Skakkens historie' af Peter Dürrfeld i de 278 aviser, blogs og andre medier, vi følger. Men vi har fundet 71.199 andre anmeldelser af bøger.\nHæftet bog, Lindhardt og Ringhof, ISBN: 9788711881651\nUDSOLGT - Hæftet bog, Vindrose, ISBN: 9788774564836\nUDSOLGT - Hæftet bog, Forlaget Apostrof, ISBN: 9788759101452\nHæftet bog, Lindhardt og Ringhof, ISBN: 9788711881644\nUDSOLGT - Hæftet bog, Vindrose, ISBN: 9788774564249\nHæftet bog, Lindhardt og Ringhof, ISBN: 9788711881668\nUDSOLGT - Paperback, Forum, ISBN: 9788755326712\nHæftet bog, Lindhardt og Ringhof, ISBN: 9788711881705\nHæftet bog, Lindhardt og Ringhof, ISBN: 9788711881682\nHæftet bog, Lindhardt og Ringhof, ISBN: 9788711881620\nDen virkelige virkelighed af Peter Dürrfeld Hæftet bog · Ebog\nHæftet bog, Forum, ISBN: 9788755325838\nHæftet bog, Lindhardt og Ringhof, ISBN: 9788711881675\nEbog (ePub), Lindhardt og Ringhof, ISBN: 9788711731123\nUDSOLGT - Paperback, Forum, ISBN: 9788755327504


Lav din egen shampoo - Håndarbejdets fremme\nVi kan alle sammen godt lide at se godt ud, at dufte godt eller bare udstråle, at vi har styr på os selv og tilværelsen. Det kan dog godt gå hen og blive enormt dyrt i både tid og penge, hvis man ønsker at have en godt sammensat garderobe, velduftende hår og perfekt trimmet hårvækst til alle tider.\nDet er imidlertid ikke kun dine penge og tid det ender med at koste. Det kan også ende med at komme til at koste din sundhed. Rigtig mange skønhedsprodukter af den ene eller den anden slags er nemlig blevet tilsat alle mulige kemikalier, som vi stadig ikke rigtig ved, hvad gør ved menneskekroppen. Rigtig mange af dem er dog mistænkt for at være yderst skadelige, og i værste tilfælde kan de endda have indflydelse på vores hormoner, og som følge deraf kan de påvirke reproduktion i en skadelig retning.\nDesværre er alle disse kemikalier ikke ligefrem nemme at komme af med. Først og fremmest er det, som nævnt, ikke bevist, at de har nogen skadelig virkning på menneskekroppen. Derudover er producenterne også rigtig gode til at finde nye, og i mange tilfælde endnu mere skadelige, alternativer, så snart et kemikalie er blevet forbudt. Et af de vigtigste våben i deres arsenal er dog det faktum, at kunderne sjældent læser bag på deres produkter for faktisk at finde ud af, hvad der er i dem.\nBliv klogere på ingredienser i dine skønhedsprodukter\nDet kan du heldigvis lave om på. Selvom du ikke har en anelse om, hvad halvdelen af alle de ting, der står bag på din nye shampoo er, så kan du blive meget klogere ved hjælp af internettet. Du kan endda downloade en app, der gør arbejdet for di, når du er ude at købe ind. Så skal du ganske enkelt scanne stregkoden på det kosmetikprodukt, og så kan den smarte app fortælle dig, hvorvidt der er mistænkelige kemikalier i produktet.\nHvis et produkt endnu ikke er indregistreret, kan du forespørge, at det bliver indlemmet i deres database, og databasen for både produkter og skadelige kemikalier bliver altid holdt opdateret, så du får de nyeste informationer. Med sådan en app i lommen, kan du begynde at handle på et informeret grundlag og vise producenterne, at du ikke vil acceptere, at de springer over hvor gærdet er lavest og prioriterer deres produktion fremfor din sundhed.\nHeldigvis er der flere og flere producenter, der efterhånden har lugtet lunten, og som er begyndt at producere kosmetik mere etisk og mindre sundhedsskadeligt. Hvis du har din krop og din sundhed kær, bør du købe disse produkter, selvom de nok ofte vil ende med at være en smule dyrere. Produkterne skal nok skilte vidt og bredt med, at de ikke er tilsat nogen skadelige stoffer, men prøv alligevel at tjekke efter med din app, inden du godtroende køber ind for dyre penge.\nDu behøver dog ikke at spendere store mængder penge på at købe en shampoo, som ikke er tilsat en masse forskellige skadelige kemikalier. Lige netop din shampoo kan du nemlig sagtens selv lave, og det samme gælder faktisk en masse andre kosmetikprodukter. Det kan både være en sjov og beroligende aktivitet. Hvis du er typen der allerede laver mange andre ting fra bunden, og som godt kan lide at bruge dine hænder, er det selvfølgelig oplagt. Desuden har det selvfølgelig den fordel, at du ved præcis, hvad shampooen indeholder.\nEn af de mest simple opskrifter på en naturlig og uskadelig shampoo indeholder ganske enkelt en smule kokosmælk, naturlig og ren sæbe uden nogen duftstoffer, lidt vitaminolie og bukkehorn for at pleje håret og gøre det medgørligt og sidst men ikke mindst noget lavendel olie og rosmarin, der kan tage sig af din hovedbund. Der findes dog et væld af forskellige opskrifter online, og du kan med garanti også finde din helt egen. Ved at tage nogle ideer fra alle de forskellige opskrifter online, kan du nemlig finde lige præcis de mængdeforhold, der tilgodeser dit hår og dine behov bedst muligt.\nUdover at have den fordel, at du selvfølgelig ved præcis, hvad der er i din shampoo, er der også den bonus, at det faktisk er enormt skånsomt mod dit hår. Når der ikke bliver tilsat alle mulige kemikalier, der primært skal gøre det nemmere for producenten at producere shampoo i store mænger, er der langt bedre mulighed for faktisk at tilsætte sin shampoo nogle stoffer og ingredienser, som reelt set er gode for håret.\nHvis du bliver bidt af det at lave din egen shampoo, kan du med fordel tage det skridtet videre og begynder at lave dine egne hudplejeprodukter såvel som kosmetik. Med disse produkter er det faktisk endnu vigtigere, at du kan stå inde for det, de indeholder. De kommer nemlig i høj grad i nærkontakt med din hud, og de kan virkelig komme til at gøre skade, hvis der er kemikalier, du ikke kan tåle eller hormonforstyrrende stoffer.\nDer er faktisk ved at opstå et helt lille fællesskab omkring det at lave sine egne skønhedsprodukter, der deler deres tanker og opskrifter. Her kan du også med fordel begynde at færdes. Både for at møde ligesindede og for at få de nyeste opskrifter og ideer. Heldigvis er det dog betragteligt nemmere at komme i gang nu, end de var for ti eller tyve år siden. Først og fremmest er det nogen, der allerede har gjort det hårde arbejde med egentlig at finde ud af, hvad der virker, og hvad der bestemt ikke gør.\nDerudover er det også blevet betragteligt nemmere at finde ingredienser til sin nye shampoo eller hudcreme online. Der findes faktisk hele webshops, der sælger ingredienser til hjemmelavet kosmetik, og det kunne man altså ikke regne med for bare 10 år siden. Derfor er der heller ikke længere nogen undskyldning for ikke at komme i gang med at lave sin helt egen shampoo og blive den bedste og sundeste version af sig selv.


PolarPro Peter McKinnon Variabelt ND-filter Signature Edition II 67mm 6-9 Stop\nPolarPro Peter McKinnon Variabelt ND-filter Signature Edition II 67mm 2-5 Stop Se detaljer\nPolarPro Peter McKinnon Variabelt ND-filter Signature Edition II 67mm 2-5 Stop\nPolarPro 67mm 6-9 Stop PMVND - Peter McKinnon Edition II Variabelt ND-filter\nSlip kreativiteten løs med den helt nye PMVND Signature Edition II!\nDen gennemprøvede og super populære signaturudgave får et helt nyt spin. Genskabt med en unik haptisk feedback-mekanisme, der muliggør ubesværede ændringer i stop-værdien uden at tage øjet fra skudet.\nTætheden fra 1,8 til 2,7 skaber en mørkning af hele billedet, så du kan fotografere med større blændeåbning og lavere lukkehastigheder end normalt. Det er også perfekt til videobrug, hvor man er afhængig af bestemte lukketider.\nGraden af tæthed i filteret styret let ved at dreje på filterringen, og frontringen er afgrænset visuelt med tal, der repræsenterer de forskellige stopværdier. Der er desuden haptisk feedback, så du kan mærke hvert et stop.\nFor at sikre ensarterede eksponeringer og for at undgå cross-pattern, er frontringen designet til at forhindre enhver rotation udover stopværdierne. Filteret er konstrueret af højkvalitets kvartsglas for øget holdbarhed.\nFor at forhindre ghosting og flares er glasset givet 16 lag anti-reflekterende coating, der samtidig yder ridsbeskyttelse. Coatingen gør samtidig frontelementet afvisende overfor vand og olie, hvilket gør det nemt at rengøre og vedligeholde.\nFilteret kommer med det unikke Defender 360 hybrid dæksel/cover, som er et holdbart, støv- og vandtæt opbevaringsetui. Dette gør filteret nemt at transportere, og fungerer både som frontdæksel, når filteret er på plads på et objektiv, og som fuld case ved brug af det medfølgende bagdæksel.\nFindes også i andre størrelser og i en 2-5 stop udgave.\nPerfekt til video, fotografering med lange lukketider og store blændeåbninger, hvor det normalt ikke er muligt\nKonstrueret af kvartsglas for større holdbarhed\nMulti-coating der forhindrer ghosting, flares og reflektioner, uden tab af farve og klarhed\nRillede sider for bedre greb og nemmere rotation af filteret\nHaptisk feedback-mekanisme i filterringen, hvilket gør det nemt at mærke hvert stop-skift\nFrontelement, der forhindrer enhver rotation udover stop-værdierne\nDefender 360 front-cover der forhindrer fingeraftryk ved montering af filter på objektiv, og som yder beskyttelse\n1 stk. PolarPro PMVND filter\n1 stk. Defender 360 hybrid dæksel/cover\nDu anmelder:PolarPro Peter McKinnon Variabelt ND-filter Signature Edition II 67mm 6-9 Stop\nSpørgsmål om:PolarPro Peter McKinnon Variabelt ND-filter Signature Edition II 67mm 6-9 Stop


Oversigt over KFS-områderne | KFS | Plads til mening\nOversigt over KFS-områderne\nKFS-områder? Hvad er nu det for noget?\nI KFS har vi noget, vi kalder KFS-områder. Det er en inddeling, der blandt andet har betydning for, hvilken medarbejder vi har ansat til at støtte op om arbejdet i netop dit område.\nSe herunder, hvilke områder KFS er delt op i:\nHvem skal jeg skrive til, hvis jeg gerne vil være med i en KFS-gruppe eller har et spørgsmål?\nVi har lokale KFS-sekretærer ansat i hvert område, hvis eneste formål er at hjælpe og inspirere studerende i deres trosvandring. Sidder du med et spørgsmål til troen, livet eller noget derimellem, er du altid velkommen til at tage kontakt til dem!\nEn helt central del af deres opgave er at støtte op om de studerende, der ønsker at mødes som KFS-gruppe. Derfor har sekretærerne også både overblikket og erfaringen til at hjælpe dig med at finde eller starte en KFS-gruppe på dit studiested.\nHvis du gerne vil vide, om der er en KFS-gruppe på din skole, kan du derfor også kontakte den KFS-sekretær, som arbejder i dit område. De er alle søde og flinke – så tøv ikke med at sende dem en besked!\nKlik på dit område herunder og se, hvilken sekretær du kan skrive til.


Danske kvinder og herrer gør rent bord og er klar til EM-kvartfinalerne - TV 2\nDanske kvinder og herrer gør rent bord og er klar til EM-kvartfinalerne\nMia Blichfeldt vandt sikkert sin kamp. Foto: Arnd Wiegmann / Ritzau Scanpix\nDet blev en ensidig affære, da de danske herrer mødte Schweiz. De danske spillere vandt med 5-0 og slutter som nummer et i gruppen.\nTV 2 SPORT viser semifinalerne på lørdag fra kl. 10.00 og finalerne fra kl. 10.00 på søndag.\nNår de danske herrer ser tilbage på gruppespillet ved EM for hold, kan de se tilbage på seks i alt fem kampe, hvor det ikke er blevet til et eneste nederlag.\nDet er stadig efter holdkampen mod Schweiz torsdag, hvor de danske herrer igen vandt med 5-0.\nDanmark – Schweiz: 5-0\n1-0: Anders Antonsen over Christian Kirchmayr\n2-0: Jan Ø. Jørgensen over Tobias Kuenzi\n3-0: Hans-Kristian Solberg Vittinghus over Nicolas A. Mueller\n4-0: Kim Astrup/Ander Skaarup over Joel König/Julien Scheiwiller\n5-0: Mathias Boe/Mads Conrad over Tobias Kuenzi/Yann Orteu\nSejren betyder, at Danmark slutter som nummer et i gruppe 1, og dermed er de danske drenge klar til fredagens kvartfinaler. Senere torsdag kan også de danske kvinder spille sig videre, hvor de møder Estland.\nLandstræner Jakob Høi glæder sig til, at EM nu for alvor starter.\n- Jeg synes, at hvis man kigger på længden af kampene, var modstanden langt stærkere i dag. Det var markant anderledes. Det var dejligt at få noget rigtig fjer, selvom det stadig gik langsomt. Vi har glædet os rigtig meget til at blive klar til kvartfinalerne, hvor mesterskabet rigtig begynder for os, siger landstræner Jakob Høi i en pressemeddelelse.\n- I aften sætter vi os sammen og skærper rammerne for, hvad det vil sige at være en del af det danske herrelandshold, så vi alle er med på, hvilke forventninger vi har til hinanden i slutspillet, som vi går ind i i morgen.\nDanske kvinder er også videre\nDet danske damelandshold vandt senere ligeledes med 5-0 i kampen mod Estland i sidste gruppekamp. Tidligere har danskerne også besejret både Holland og Irland 5-0.\nTorsdag sejrede Mia Blichfeldt efter en tæt kamp mod Kristin Kuuba, som blev slået 21-19, 22-20.\nJulie Dawall Jakobsen og Line Christophersen fulgte derefter op med sejre i single, mens parret med Sara Thygesen og Maiken Fruergaard vandt deres kamp i damedouble.\nSenere sejrede også Alexandra Bøje og Mette Poulsen i damedouble.\nBåde det danske herre- og damelandshold skal dermed på helt suveræn vis spille kvartfinaler i turneringen.\nDanmark - Estland: 5-0\n1-0: Mia Blichfeldt over Kristin Kuuba\n2-0. Julie Dawall Jakobsen over Kati Kreet Marran\n3-0: Line Christophersen over Catlyn Kruus\n4-0: Sara Thygesen/Maiken Fruergaard over Kati Kreet Marran/Kristin Kuuba\n5-0: Alexandra Bøje/Mette Poulsen over Ramona Uprus/Catlyn Kruus\nI kvartfinalen skal de danske kvinder op imod Tyrkiet, som er sjetteseedet, mens herrerne møder vores naboer fra Tyskland, som er femteseedet. Både det danske dame- og herrelandshold er førsteseedet ved EM.


Hvad er DDoS-angreb, og hvordan undgås de\nHvad er DDoS-angreb?\nDistribuerede netværksangreb benævnes ofte DDoS-angreb (Distributed Denial of Service). Denne type angreb udnytter de specifikke kapacitetsgrænser, der gælder for alle netværksressourcer – såsom infrastrukturen, der muliggør en virksomheds websted. DDoS-angrebet sender adskillige anmodninger til den angrebne webressource – med det formål at overskride webstedets kapacitet til at håndtere flere anmodninger… og forhindre webstedet i at fungere korrekt.\nTypiske mål for DDoS-angreb omfatter:\nEnhver virksomhed eller organisation, der er afhængig af at levere onlinetjenester\nHvordan fungerer et DDoS-angreb\nNetværksressourcer – såsom webservere – har en endelig grænse for det antal anmodninger, de kan håndtere samtidig. Ud over serverens kapacitetsgrænse har den kanal, der forbinder serveren til internettet, også en begrænset båndbredde/kapacitet. Når antallet af anmodninger overstiger kapacitetsgrænsen for alle komponenter i infrastrukturen, påvirkes serviceniveauet på en af følgende måder:\nBesvarelsen af anmodninger bliver meget langsommere end normalt.\nNogle – eller alle – brugeres anmodninger kan blive totalt ignoreret.\nSom regel er hackerens endelige mål helt at forhindre webressourcens normale funktion – en total "benægtelse af tjenesten". Hackeren kan også anmode om betaling for at standse angrebet. I nogle tilfælde kan et DDoS-angreb tilmed være et forsøg på at miskreditere eller skade en konkurrents virksomhed.\nBrug af et botnet, "zombienetværk", til at foretage et DDoS-angreb\nFor at sende et ekstremt stort antal anmodninger til ofrets ressource etablerer den cyberkriminelle ofte et "zombienetværk" af computere, som den kriminelle har inficeret. Da den kriminelle har kontrollen over alle de inficerede computeres handlinger i zombienetværket, kan omfanget af angrebet være overvældende for ofrets webressourcer.\nKarakteren af nutidens DDoS-trusler\nFra begyndelsen til midten af 00'erne var denne form for kriminel aktivitet ret almindelig. Antallet af vellykkede DDoS-angreb er dog nedtrappet. Faldet i DDoS-angreb er sandsynligvis resultatet af følgende:\nPolitiets efterforskning, der har ført til pågribelse af kriminelle over hele verden\nTekniske afværgeforanstaltninger, der har været vellykkede mod DDoS-angreb\nAndre artikler og links relateret til distribuerede netværksangreb/DDoS\nDistribuerede netværksangreb benævnes ofte DDoS-angreb (Distributed Denial of Service). Denne type angreb udnytter de specifikke kapacitetsgrænser, der gælder for alle netværksressourcer – såsom infrastrukturen, der muliggør en virksomheds websted...


Carqon // En ladcykel i særklasse\nRød Sølv Hvid Sort\nAfsendelse fra lager: UDSOLGT hverdage\nCarqon - rendyrket Hollandsk ladcykel med hele molevitten\nSelvom linjerne, designet og teknologien minder om et urealistisk fremtidsdesign, så er fremtiden her - nu!\nOg det er ikke blot designet der er unikt. Teknologien bag den elektriske Bosch motor og Bosch batteri står til at revolutionere måden vi tænker daglig e-transport på i dag. Optimeret assistance og fænomenal rækkevidde får jer med garanti til at glemme alt om endnu en dieselsluger i indkørslen. Sikkerheden og komforten er også i fokus, og Carqon har skabt nye standarder.\nSå hop med på fremtidshesten og tag på familieeventyr med den spritnye Carqon el-ladcykel. Fremtidens transportmiddel - nu! Læs meget mere om det tekniske, sikkerheden og komforten nedenstående.\nBemærk - prisen er inklusive rummelig kaleche, hyndesæt, lys, lås samt levering på adressen - 100% køreklar naturligvis.\nEn ladcykel i særklasse\nCarqon el-ladcyklen er i en klasse, helt for sig selv. Designet til at stille selv de mest kritiske og kvalitetskrævende familier tilfreds. Designet er minutiøst gennemtænkt ned til mindste detalje og harmonerer fejlfrit og flydende med den specialdesignet Bosch Performance CX Cargo Line centermotor og det tilhørende Bosch PowerPack Performance batteri. Det kompromisløse og harmoniske samspil af design og teknologi sikrer en fuldendt og sikker køreoplevelse, i alle forhold, hver gang.\nCarqon // ingen over - ingen ved siden af\nCarqons imponerende tekniske foranstaltninger gør det muligt at opnå en rækkevidde der før har været direkte uhørt for elektriske ladcykler. Med Bosch PowerPack Performance Dual batterierne kan der nås en imponerende rækkevidde på helt op til 120 km - blot på en enkelt opladning. Det er her undskyldningerne og behovet for den benzin eller dieseldrevne bil falder hen og det bliver rigtig interessant at være Carqon ejer.\nMed en Carqon er mulighederne endeløse; en rækkevidde på 120 km svarer ca. til en tur fra København til Korsør eller fra Ålborg til Skagen.\nDen elegante Carqon el-ladcykel inviterer nærmest til eventyr. Den praktiske dør i ladkassen gør ind og udstigning til leg, og den kraftige og robuste ladkasse sørger for at børnene føler sig sikre i alle forhold. I selve ladkassen er er 2 x kraftig 3-punkt sikkerhedsseler med ekstra blødt stofbetræk.\nPå både for- og baghjul er Carqon udstyret med ultra-kraftige Tektro Dorado 4-stempel hydrauliske skivebremser. Med den anderkendte teknologi kan du bremse med omgående effekt.\nDet lette og uhørt stærke aluminiumsstel har et adræt og enkelt parallel-design med fokus på en høj vridningskraft optimeres køreoplevelsen, og et lavt tyngdepunkt sikrer en optimal og behagelig følelse af kontrol med cyklen, underlaget og omgivelserne. Der kan vælges mellem flere forskellige farver på stellet.\nTrinløst gear og remtræk\nCarqon ladcyklen er karakteristisk ved designernes kompromisløse tilgang til både design og teknologi, og kun det bedste er godt nok til Carqon. Derfor er der monteret det innovative og nærmest vedligeholdelsesfrie Enviolo N380 Stepless gear.\nEnviolo-gearet er forbundet direkte til det yderst lydløse og ekstremt holdbare Gates Carbon Belt Drive. Altså er den traditionelle kæde udskiftet med det nye, lettere og mere holdbare remtræk.\nSelv på ujævne overflader som grusveje, brosten, vil I opleve en højere komfort, kontrol og køreglæde. Carqon ladcyklen er monteret med front-affjedring af den luksuriøse Suntour-forgaffel som sikrer kontrol og præcision i håndteringen i alle slags forhold.\nJusterbar og stilsikker\nDet er ikke kun børnene der har fornøjelsen af at sidde godt - chaufføren kan nyde godt af den justerbare højde på både styr og saddel. Med den smarte Quick-release på sadelpinden, kan sadlen justeres i højden på bare et split sekund.\nStyret kan justeres i højden og også på selve styrvinklen. På denne måde kan man justere kørestilen - fra den flade forudrettet sporty stil, til den oprette og mere tilbagelænet stil.\nPrøv en Carqon ladcykel hos Carqon Showroom i Nordhavn København eller Carqon Showroom i Århus centrum.